ukidanje-pdv-a-na-hranu-i-opremu-za-bebe | Vesti | Porodica\nVlada ukida PDV na hranu i opremu za bebe 0 Podeli PODELI TWEET POŠALJI E-MAIL\nVlada ukida PDV na hranu i opremu za bebe\n19.03.2012. / 11:32\nVlada Srbije će u narednih desetak dana usvojiti izmene Zakona o porezu na dodatu vrednost, kojim će PDV na hranu i opremu za bebe biti ukinut, a biće i ograničene marže na te proizvode.\nOvo je dogovoreno na sastanku koji su premijer Mirko Cvetković i ministar poljoprivrede i trgovine Dušan Petrović juče održali sa organizatorima akcije “Glasaj za bebe”, koji su prethodnih dana sakupili više od 182.000 potpisa građana za ukidanje PDV-a i ograničenje marži na ove proizvode.\nJedan od organizatora akcije, Vladimir Ješić, sa portala "Bebac", kaže za "Blic" da je tokom sastanka pronađeno kvalitetno rešenje, po kome će roditeljima od kupovine odeće, opreme ili hrane za bebe na ruke biti vraćan keš u iznosu plaćenog PDV-a.\n- Nakon kupovine roditelji će morati da sačuvaju fiskalni račun, na osnovu koga će moći da refundiraju novac u bilo kojoj od 145 filijala Uprave za trezor Ministarstva finansija koje se nalaze u svakoj opštini. Na taj način roditelji će osetiti direktnu podršku jer bi u suprotnom postojala opasnost da se razlika u PDV-u prelije u džepove trgovaca - priča Ješić.\nPodatak koji je, kaže, pokretače inicijative "Glasaj za bebe" najviše šokirao, a koji se mogao čuti tokom sastanka sa premijerom i ministrom Petrovićem, jeste da se najveća “otimačina para” obavlja preko tzv. uvozničkog lobija, za koji je utvrđeno da na nekim proizvodima, kao što su mleko za bebe ili pelene, zarađuju i po 200, 300 odsto od nabavne cene.\n- Dakle, još veći problem od marži trgovaca leži u zaradama uvoznika od kojih oni nabavljaju robu, tako da ćemo morati da se kao roditelji i kao potrošači tome suprotstavimo. To će podrazumevati bojkot određenih proizvoda za koje se jasno utvrdi da se na njima uzimaju tolike zarade. Ministartsvo trgovine će u narednom periodu predložiti ograničenje marži na bebi hranu i opremu, s tim što će se u narednih nekoliko nedelja precizirati spisak proizvoda na koje marže treba da se ograniče - objasnio je Ješić.\nCvetković i Petrović su na sastanku sa inicijatorima akcije "Glasaj za bebe" istakli da podržavaju ovu akciju, kao i da su u poslednjih nekoliko meseci razgovarali sa predsednikom Borisom Tadićem koji se založio da se nađe rešenje da se roditelji oslobode troškova PDV-a na opremu i hranu za bebe, kao i da se ograniče marže na te proizvode.\nJešić dodaje da će Vlada, kako je dogovoreno na jučerašnjem sastanku, u narednih desetak dana napisati predlog zakona o ukidanju PDV-a koji će odmah dostaviti Skupštini.\n- Od Skupštine se očekuje da u najkraćem roku zaseda, ako treba i sa jednom tačkom dnevnog reda, i da ovaj put svi poslanici prevaziđu svoje razmirice i učine ono što od njih traže građani - kaže Ješić.\nPredsednica Skupštine Slavica Đukić-Dejanović rekla je da je spremna da sazove sednicu čim zakonski predlog o ukidanju PDV-a na bebi-opremu stigne u parlament i da je jedna od ideja da se zakon usvoji aklamacijom, bez rasprave.\n- Bilo bi jako dobro da Vlada što pre pošalje zakonski predlog, a mogu i svi poslanici, bez obzira na to što se nalazimo u periodu pred izbore, da sednu i da se na ovom pitanju ne delimo. Ovo je prilika da Srbija bude jedinstvena i da oceni da je njen interes borba za bebe - rekla je Đukić-Dejanović.\nOna je takođe dodala da će čim stigne predlog zakona sazvati sednicu parlamenta i pozvati sve šefove poslaničkih grupa i predložiti im da to bude jedina tačka dnevnog reda.\nBebi oprema Finansijska pomoć Srbija


2007-02-14 HAG/DEN HAAG\nAzem Agović, svjedok na suđenju Dragomiru Miloševiću\nPosle iskaza norveškog vojnog posmatrača UN, Toma/Thom Knustada, održano je najkraće svedočenje u dosadašnjem procesu protiv generala Dragomira Miloševića optuženog za zločine nad sarajevskim civilima od leta 1994. do jeseni 1995. godine. Naime, svedok Azem Agović koji je ranjen snajperom 3. marta 1995. godine u sudnici se zadržao svega petnaestak minuta, pošto je optužba uvela njegovu izjavu u dokaze i postavila mu nekoliko dodatnih pitanja, a odbrana prekinula svoje ispitivanje posle svega nekoliko minuta.\nTokom glavnog ispitivanja Agović je objasnio da je ranjen u kuk kada je tramvaj u kojem se nalazio prolazio jednom od centralnih sarajevskih ulica - Zmaja od Bosne. Hitac je, kako je svedok po položaju svog tela i ulaznoj i izlaznoj rani procenio, došao iz pravca Grbavice, dela grada pod kontrolom vojske bosanskih Srba. Svedok se u sudnici pojavio u sakou koji je nosio tog 3. marta 1995. godine. Obukao ga je, kaže, prvi put posle 12 godina.


Oni koji odlažu plaćanje kredita da kontaktiraju i osiguranja | Aktuelno\nNaslovna EKONOMIJA Oni koji odlažu plaćanje kredita da kontaktiraju i osiguranja\nOni koji odlažu plaćanje kredita da kontaktiraju i osiguranja\nIz Agencije za nadzor osiguranja pozivaju sve one koji imaju obavezu plaćanja premije u vezi sa odobrenim kreditom, a odlučili su se da ga odlože na 90 dana, da kontaktiraju društvo za osiguranje sa kojim je zaključen ugovor o osiguranju i podnesu odgovarajući zahtjev\nIz Agencije za nadzor osiguranja pozivaju sve one koji imaju obavezu plaćanja premije u vezi sa odobrenim kreditom, a odlučili su se da ga odlože na 90 dana, da kontaktiraju društvo za osiguranje sa kojim je zaključen ugovor o osiguranju i podnesu odgovarajući zahtjev. Zavisno od vrste osiguranja, kako dodaju, osiguravač može produžiti postojeći ugovor ili zaključiti novi.\nIz Agencije za nadzor osiguranja upozoravaju da kod kredita koji budu stavljeni pod moratorijum, a koji su obezbijeđeni pojedinačnim i grupnim polisama osiguranja, ne dolazi do srazmjernog produženja važenja osiguranja po automatizmu.\nNaime, kako je ugovor o osiguranju različit pravni posao od ugovora o kreditu, osiguravači će nastaviti da pružaju pokriće po zaključenim ugovorima o osiguranju i u periodu važenja moratorijuma”, navodi se u saopštenju.\nOnima koji imaju obavezu plaćanja premije u vezi sa odobrenim kreditom preporučuju da kontaktiraju društvo za osiguranje sa kojim je zaključen ugovor o osiguranju, kako bi obezbijedili kontinuitet u pokriću.\n“Kako obaveza plaćanja po ugovoru o kreditu koji je stavljen pod moratorijum, shodno Odluci CBCG, traje 90 dana po isteku formalno zaključenog ugovora, to je za nastavak osiguravajućeg pokrića potrebno da se blagovremeno prije isteka važećeg ugovora, ugovarač osiguranja obrati društvu za osiguranje i podnese odgovarajući zahtjev”, kazali su.\nNapominju da društva za osiguranje imaju utvrđen set dokumentacije koju je potrebno priložiti za potrebe adekvatnog preuzimanja rizika u cilju zaključenja ugovora o osiguranju.\nZavisno od vrste osiguranja, kako dodaju, osiguravač može produžiti postojeći ugovor ili zaključiti novi.\n“Aneksiranje ugovora odnosno zaključenje novog podrazumijevaće i plaćanje odgovarajuće premije. Napominjemo da obaveza plaćanja premije prvenstveno leži na ugovaraču osiguranja, pa za slučajeve gdje je ugovarač osiguranja banka, napominjemo da je neophodna adekvatna komunikacija banke – ugovarača osiguranja sa korisnicima kredita – osiguranim licima, kako ne bi došlo do prekida pokrića usljed neplaćanja premije. Za polise koje ističu dok su na snazi mjere NKT, ugovaraču osiguranja je omogućeno da elektronskim putem (putem e-maila) komunicira sa osiguravajućim društvom i na taj način obezbijedi produženo pokriće”, precizirali su.\nOd društava za osiguranje, kako dodaju, očekuju da pokažu određeni nivo fleksibilnosti, naravno, vodeći računa o likvidnosti.\n“Ovim putem pozivamo sva lica koja su korisnici kredita i osigurani su po nekom osnovu, da ne dolaze u prostorije društava za osiguranje, već da kontaktiraju društva za osiguranje telefonski ili putem emaila kako bi dogovorili način i dinamiku plaćanja, kako po sada važećem ugovoru, tako i po eventualno zaključenom aneksu ili novom ugovoru o osiguranju”, zaključuje se u saopštenju ANO.\nGrađani koji žele da zamrznu otplatu kredita da obavijeste banku\nAfera “Krimovica”: Presedan – Carević dobio subvencije i povoljne kredite iako je uzurpirao državnu imovinu i nelegalno gradio!\nŽugić: Mjere koje je Savjet CBCG nedavno donio neće ugroziti bankarsko poslovanje\nZabranjeno kretanje automobila od raskrsnice Štojski put – Bojana do Ade i...\nOpština Ulcinj donijela je odluku o zabrani kretanja automobila i fizičkih lica od raskrsnice...\nNikšić: Krivična prijava zbog kršenje mjere zabrane putničkog međugradskog saobraćaja\nPolicija je u Nikšiću danas krivično procesuirala vozača koji je prekršio mjeru zabrane putničkog...


SportDC - Vesti - Prva liga RS - Ni treće mesto nije daleko\n14.05.2019 Gavro Vujanović\nMinimalna (1:0), ali veoma važna pobeda protiv Podrinja iz Janje vratila je fudbalere Kozare u trku za treće mesto u Ligi za prvaka Prve lige Republike Srpske, pa će u preostalih pet kola Gradiščani, u borbi sa banjalučkim Željezničarom i Rudar Prijedorom, voditi bitke za poziciju iza Borca i Sloge (GC). Izabranici trenera Igora Jankovića imaće tri domaće utakmice i dve gostujuće, a posle Podrinja na svom stadionu dočekaće uzastopno prvo direktnog rivala iz Prijedora, a potom i novog šampiona iz Banjaluke.\n-Čestitam igračima na prikazanoj partiji protiv Podrinja i pobedi koja nam mnogo znači, vratili smo se u igru za treće mesto. Osvajanje ove pozicije bilo bi veliki uspeh za nas i jako važno jer smo tim u stvaranju i želimo iz sezone u sezonu da avanzujemo na takmičarskom polju. Dali smo jedna gol, promašili sijaset prilika, pobeda protiv tima iz Janje mogla je da bude i ubedljivija. Najvažnije je da nismo kažnjeni za promašaje, jer nam se u ovoj sezoni svašta događalo na našem terenu, svaka utakmica je bila stresna, kao da je Alfred Hičkok režirao – rekao je mladi stručnjak na klupi Kozare Igor Janković.\nO narednom protivniku nekadašnji pomoćnik u stručnom štabu selektora reprezentacije BiH Mehmeda Baždarevića je rekao:\n-Na otvaranju takmičenja u Ligi za prvaka osvojili smo bod u Prijedoru odigravši bez golova. “Rudari” se nalaze u maloj krizi igre i rezultata, doći se oslabljeni posle dva crvena kartona dobijenih u derbiju protiv Borca, ali nikako ne smemo da ih potcenimo. Mi smo u usponu takmičarske forme, sve smo lepo tempirali, samo da u ovom ritmu i nastavimo. Nadamo se da hoćemo.\nJunak pobede bio je iskusni defanzivac Boris Raspudić, strelac jedinog pogotka na subotnjem meču sa Podrinjem.\n-Videlo se da smo kvalitetniji sastav od Podrinja, na terenu smo delovali bolje i konkretnije, na vreme smo dali gol, ali smo i promašili nekoliko prilika iz domena nemogućeg. Dobro je da je ostalo 1:0, da smo osvojili tri dragocena boda koja nam mnogo znače i guraju nas napred. Postavili smo sada pred sebe novi cilj, želimo da sezonu završimo na trećem mestu na tabeli. Bio bi to veliki uspeh u ovoj teškoj sezoni u kojoj su nas pratili mnogi problemi – zaključio je Boris Raspudić, štoper gradiških crveno-belih.\nPrva liga RS Muškarci Prva liga Republike Srpske - Liga za šampiona Kozara Bosna i Hercegovina Republika Srpska Gradiška


Olay | Muski Portal\nMercator i P&G u velikoj humanitarnoj nagradnoj igri: Škoda Yeti glavna nagrada\nUkoliko se u periodu između 1. augusta i 30. septembra nađete u bilo kojem Mercator marketu u BiH, imate priliku da učestvujete u velikoj humanitarnoj SMS Nagradnoj igri i tako osvojite vrijedne nagrade. Kupovinom barem jednog od proizvoda Always, Gillette, Lenor, Head&Shoulders, Ariel ili Pampers možete učestvovati u humanitarnoj nagradnoj igri. Jedna...\nPampers opremio osam porodilišta u Bosni i Hercegovini\nPorodilišta u sedam gradova širom Bosne i Hercegovine su primila vrijednu donaciju: Pampers je donirao 150 neonatalnih krevetića, 60 neonatalnih stolica i isto toliko stolova za presvlačenje. Opremanje osam porodilišta u BiH je lokalna inicijativa provedena u sklopu globalne kampanje Pampersa „1 pakovanje = 1 vakcina“. Ove donacije podržavaju „Rooming in“ program...\nProcter & Gamble i Međunarodni olimpijski komitet MOK postigli su do sada najdalekosežnije partnerstvo koje pokriva narednih pet Olimpijskih igara – od Londona 2012. do Olimpijskih igara 2020. godine. Opseg portfolija kompanije P&G, koji uključuje 22 brenda koji generišu godišnju prodaju u iznosu većem od milijarde američkih dolara, kao i činjenica da...


Američki ratni brod ušao u Crno more /video/ - 08.07.2021, Sputnik Srbija\nTransportno-desantni brod američke ratne mornarice „Juma“ ušao je u Crno more, sledi iz podataka sa portala za praćenje kretanja brodova „Marin trafik“. 08.07.2021, Sputnik Srbija\nBrod je prošao kroz Bosfor i trenutno se nalazi u blizini obale Turske.Ranije je američka Šesta flota saopštila da se brod kreće prema Crnom moru. Prema izjavi američke ratne mornarice, brod plovi u Crno more u pomoć saveznicima i partnerima u NATO-u.Šesta američka flota sa sedištem u Napulju izvodi čitav niz pomorskih operacija, često zajedno sa saveznicima i partnerima iz drugih vladinih odeljenja.Pročitajte još:\nKada bi spostojao pored Severnog Kalinjingrada i juzni Kalinjingrad mornari SS nato bi morali da nose decije pelene, zbog straha.\nevropa, vesti, američki brod, crno more\n17:05 08.07.2021 (Osveženo: 10:43 02.08.2021)\n© Foto : U.S. Naval Forces Europe-Africa / U.S. 6th Fleet Transportno-desantni brod američke ratne mornarice "Juma" na Crnom moru\n© Foto : U.S. Naval Forces Europe-Africa / U.S. 6th Fleet\nTransportno-desantni brod američke ratne mornarice „Juma“ ušao je u Crno more, sledi iz podataka sa portala za praćenje kretanja brodova „Marin trafik“.\nBrod je prošao kroz Bosfor i trenutno se nalazi u blizini obale Turske.\nŠesta američka flota sa sedištem u Napulju izvodi čitav niz pomorskih operacija, često zajedno sa saveznicima i partnerima iz drugih vladinih odeljenja.\nAmerički transportno-desantni brod „Juma“ krenuo ka Crnom moru


Kako se navodi na zvaničnom sajtu RATELa, podnosilac zahteva za nove telefone iz Kupertina je beogradska firma Powercom Imaging. Na osnovu podataka iz pomenute agencije, potvrda za uvoz iPhone 6 i 6S Plus modela izdata je još juče, a trebalo bi da istekne tek 7.10.2018. godine.\nJoš samo da sačekamo cene…\nPodsećanja radi, novi iPhone telefoni predstavljeni su 9. septembra u San Francisku, te su najavljeni kao najbolji modeli do sada koji su izašli iz Applea. Inače, „šesticu“ i njenog nešto većeg brata 6 Plus – odlikuju force touch (3D Touch tehnologija), reprodukcija videa u 4K rezoluciji, 12 megapiksela kamera, a za stabilan rad zadužen je dvojezgarni 64-bitni A9 procesor.\nOstaje još da se sačeka izvesno vreme kada će ovi telefoni i zvanično stići u radnje mobilnih operatera u Srbiji, kada bi trebalo da saznamo i konačnu cenu uređaja koja bi trebalo da se razlikuje u odnosnu na korisničke pakete koje će operateri ponuditi.


Propuštena prilika ... odonda u Ripnju pa do danas\nĐorđe Bobić / 27.05.2013. u 06:53\nPriča o samoinicijativi iz 1984 godine, o tadanjem nerazumevanju i posledicama koje su stigle i do danas\nA kakvi su to likovi … ti investitori\nĐorđe Bobić / 27.03.2013. u 11:43\nU ovoj državi a posebno u Beogradu, česti su komentari o investitorima graditeljima, sa naglašenim, uglavnom negativnim kontekstom i sa pežorativnim aditivom. Dakle, investuitori su loši (veoma) momci i njima ne treba verovati jer su sa spoljne strane barikade. Oni samo hoće da se obogate, arhitekturu promovišu isključivo profita radi sve u patološkoj želji da pare zgrnu, misli se naravno na račun naroda koji teško živi. Pošto je ovaj stereotip uvrežen i utisnut u svest ljudi predanim radom političara koji su tu našli oslonac da opravdaju neke od svojih neumešnosti a i nisu se ničeg drugog dosetili ili nisu mogli, nije na odmet reći koju reč, ne u odbranu te vrste ljudi već radi razjašnjenja i pojačane statističke argumentacije za kasnije dijaloge na temu, ako ih bude, ili bar da se zna o kome se stvarno radi.


TOP DESET znakova koji govore da ste u zdravoj i srećnoj vezi! - Informer\nInternet stranice eHarmony je zajedno sa marketinškom agencijom za istraživanja Harris Interactiv sprovela istraživanje o ljubavnim parovima. Kako postižu i odražvaju sreću, kao i koji znaci ukazuju da je u emotivnoj vezi sve u najboljem redu, saznajte u nastavku\nREŠENA MISTERIJA! Evo šta nas čini najmanje privlačnim\nNa osnovu toga, tim iza onlajn portala došao je do odgovora na pitanje šta je tajna srećne veze ili braka. Parovi koji su bili veoma ispunjeni, srećni i zadovoljni emotivnim odnosom ispunjavali su sledeće kriterijume koje vam prenosimo u celosti.\nŠto se tiče najnesrećenijih parova, postoje tri jasne karakteristike da im trenutna veza ili odnos u braku ne prijaju: nemaju zajednička interesovanja ili smisao za humor, nemaju zajedničke aktivnost i odustvo otvorenog razgovora.\nveza sreća ljubav Parovi\nBAJKE NA ISPITU: Da li su "živeli srećno do kraja života"?


Darija Kisić Tepavčević: Karijera u doba korone - Ljudi - Dnevni list Danas\nPočetna » Ljudi » Darija Kisić Tepavčević: Karijera u doba korone\nIvana Nikoletić27.11.2021. 13:00\nKada je kod nas, 6. marta prošle godine zvanično zabeležen prvi slučaj korona virusa, a država sedam dana kasnije oformila i Krizni štab za suzbijanje epidemije, doktorka Kisić bila je jedna od stručnih, nestranačkih ličnosti čije je prisustvo u tom telu prvih dana naivno ulilo nadu građanima da će nas kroz krizu koja sledi voditi oni koji znaju šta rade.\nSpecijalistkinja epidemiologije sa zavidnom biografijom, visokim prosekom ocena na fakultetu, vanredna profesorka na Katedri epidemiologije Medicinskog fakulteta u Beogradu, dotadašnja pomoćnica direktora Instituta Batut, u prvim pojavljivanjima umerena i uzdržana, zaintrigirala je širu javnost kojoj je bila nova i nepoznata.\nČini se da se veći deo javnosti zaokupio odmerenom i elegantnom pojavom doktorke, a u medijima se glasnije pričalo o njenim „odvažnim“ i „znalačkim“ odevnim kombinacijama i uvek perfektnoj frizuri nego o poslu koji radi.\nJedni su u njoj videli taj ideal moderne, i uspešne žene, profesionalno ostvarene i obrazovane, a istovremeno atraktivne i doterane s merom.\nDrugi su, međutim, počeli da propituju njenu stručnost, broj naučnih radova, govorilo se o upitnom znanju i diskutabilnoj stranačkoj neopredeljenosti, a postavljalo se i pitanje odakle doktorka baš tu – u Kriznom štabu.\nVeć u prvim nedeljama rada Kriznog štaba, oprečne i neubedljive izjave, širenje panike i nesigurnosti na građane i političari koji su na konferencijama za štampu glasniji od lekara, pokazali su da neće biti neke koristi od tog tela, a da se takozvani „stručni deo“ tu nalazi samo forme radi, dok odluke donosi vrh države, ne obazirući se na struku.\nKisić Tepavčević istakla se tada najpre čuvenim „lapsusom“, kada je izjavila da je prvi slučaj obolelog od korone zabeležen 1. marta, pre nego je SNS imala veliku akciju skupljanja predizbornih potpisa, da bi se kasnije pravdala da je ipak greška u pitanju.\nIzjavila je Kisić Tepavčević i da članovi Kriznog štaba „nikada nisu rekli da je to smešan ili najsmešniji virus“, mada je kasnije i upadala u klinčeve sa doktorom Nestorovićem, izjavivši da joj ponekad „zadaje glavodolje“, ili žustro negirajući njegove reči da „Štab na početku nije znao sta radi“.\nNa zahteve lekara za ostavkama u Kriznom štabu, hladno je odgovarala da je to „razmena profesionalnih mišljenja“, te da tu nema ničega interesantnog za medije.\nNjena stranačka opredeljenost postala je još jasnija kada su mediji počeli da pišu o njenom bratu, inače mužu bivše ministarke Nele Kuburović, biznismenu čija je firma za par godina porasla čak 14 puta.\nOpozicija je govorila i o „porodičnom biznisu“, tenderima nameštenim za tu firmu, a Marinika Tepić je u više navrata iznosila dokaze kako su bratovljeva firma i još neke saradničke stekle basnoslovno bogatstvo dobijajući ogromne poslove sa državnim preduzećima i firmama.\nDoktorka Kisić nije se posebno uzrujavala takvim pisanjima i pričama, i nastavila je da dokazuje lojalnost vlasti.\nTo je urodilo plodom, jer je u oktobru prošle godine postavljena za ministarku, ne zdravlja, već za rad i socijalna pitanja.\nPandemija će izgleda potrajati, a kako očito prija ministarkinoj političkoj karijeri, možda iznenadi javnost nekom značajnijom funkcijom.\nDarija Kisić TepavčevićLičnost DanasSNSSrpska napredna stranka\nDa bi posle Zorana Terzića prihvatio da bude selektor odbojkašica Srbije, trener mora biti ili dovoljno lud i hrabar, ili "ekstremni sportista", ili samouveren preko graničnih vrednosti.


Brnabić: Priština želi da nas isprovocira, ne smemo da nasednemo na provokacije - Kosovo Online\nBrnabić: Priština želi da nas isprovocira, ne smemo da nasednemo na provokacije\n23. Septembar 2021. • 20:30\nPremijerka Srbije Ana Brnabić govoriće sutra na zasedanju Generalne skupštine Ujedinjenih nacija, a osim o pandemiji koronavirusa, što će biti glavna tema zasedanja, u svom obraćanju osvrnuće se, kako kaže, i na aktuelnu situaciju na Кosovu, prenosi Blic.\n„Glavna tema biće borba protiv korone, ali ja ću iskoristiti tu priliku da se osvrnem na situaciju na КiM, važno je da svet čuje i da uputimo poruku onima koji će biti zainteresovani da nas čuju. Priština želi da nas isprovocira da bismo mi odgovorili, ali Srbija je mnogo uradila da dođe do ovoga gde je danas. Aleksandar Vučić je 2014. godine kao premijer pokrenuo teške mere fiskalne konsolidacije, a ja sam 2017. pokrenula stvari koje se tiču naše ekonomije, ulaganja u inovacije, znanje. Uskoro otvaramo najveći razvojni centar američkog NCR Majkrosofta i pokrećemo nemačke i japanske investicije, uprkos koroni. Ne smemo da nasednemo na provokacije, imamo mnogo da izgubimo i šaljemo poruku svim partnerima da su mir i stabilnost važni“, rekla je Brnabić.\nOna je o tenzijama na Kosovu danas razgovarala i sa premijerom Belgije Aleksandrom Dekroom.\n„Prvi sastanak bio je s premijerom Belgije Aleksanderom Dekroom, znamo se jako dugo, zajedno smo u Svetskom ekonomskom forumu u grupi mladih lidera. Sastanak je bio srdačan, otvoren i iskren, razgovarali smo o EU integracijama Srbije, o tome šta smo uradili u oblasti vladavine prava, kao i da smo prva zemlja koja je prihvatila novu metodologiju pristupanja Evropskoj uniji Makrona, i da smo već počeli pripreme za otvaranje dva klastera“, navela je Brnabić.\n„Dakle, razgovarali smo o vladavini prava, medijskim slobodama, ustavnoj reformi i veliki deo smo posvetili situaciji na Кosovu i Metohiji, tenzijama koje se dešavaju u ovom trenutku. Imamo suprotne stavove, Belgija je među prvima priznala КiM. Rekla sam da ne možemo da se saglasimo, ali da je važno da prate poteze Prištine, kada će biti osnovana Zajednica srpskih opština i kako Priština poštuje sporazume postignute pod okriljem EU, kao što je Briselski sporazum i da li taj sporazum važi ili ne“, istakla je Brnabić.\nPitala je sagovornika i da li zna da je u ovoj godini apsolutno najviše napada na Srbe, da je bezbednosna situacija nikad gora i da "i pored toga što uživaju podršku većine članica EU i SAD, Кosovo je i dalje teritorija, jedina od postkonfliktnih teritorija koja ima najmanje lica koja su se vratila", objasnila je premijerka Brnabić.\nDodaje da ga je pitala da li zna da su organizacije civilnog društva na Кosovu tražile da jedna žena bude izmeštena iz Đakovice i da više tamo ne živi.\nRazgovarali su, dodaje, i o porukama koje šalje Aljbin Кurti.\n„Sa kongresmenom SAD Erikom Svolvelom razgovarala sam u okviru šire inicijative koju je pokrenuo ambasador Marko Đurić, o tome da imamo bolju komunikaciju sa američkom Demokratskom strankom. Кongresmen Svolvel je zainteresovan za sve što se dešava u Srbiji. Zainteresovan je za ostvarivanje bolje komunikaciji Srbije i SAD, ali i izmedju nas i stranke kojoj pripada. Dobro je pozicioniran i to je nas zalog za budućnost“, kaže Brnabić.\nOna dodaje da je bilo reči i o njenoj prvoj zvaničnoj poseti Vašingtonu, ali i o dešavanjima na Кosovu i koliko je u našem interesu da sarađujemo i budemo tolerantni, kao i koliko kosovske vlasti koriste to što SAD-u i EU fokus trenutno nije na Zapadnom Balkanu.\n„Rekla sam da je situacija iz dana u dan sve složenija, da Srbija želi da bude fleksibilna i tolerantna, ali da imamo crvene linije“, navodi Brnabić.\nAna Brnabić premijeri Generalna skupština UN Kosovska vlada Belgija\nMir i stabinost su vazni i bez toga se nece moci nista to je najvaznije sto narodu treba to je zivot naroda!!!\nTo je zlo sila nepravda napad protiv naroda bez nista, to je bruka i sramota sta teroristi rade narodu i nesmese to vise dozvoliti jer su u svemu preterali godinama ! lazu lazi izmisljavaju svaki zlo i zlocin pocinili sile\nsvega illegalnog rade i svega izbegavaju sto se nemoze vise dozvoliti to treba EU i drugi da sprece to je previse !!!\nBelgija je jedan od osvedočenih prijatelja Srbije... Ha ha...


Ivancov: Niko ne treba da ignoriše stav Republike Srpske! – Zvornik Danas\nNaslovna/izbor urednika/Ivancov: Niko ne treba da ignoriše stav Republike Srpske!\nIvancov u intervjuu Srni iznosi stav Rusije prema kome građani Srpske osjećaju da su ograničena njihova prava i slobode garantovane Ustavom i da imaju razloge za nezadovoljstvo zbog neefikasnih i neadekvatnih sudskih i pravnih organa BiH, što priznaju i predstavnici međunarodne zajednice.\nIvancov ističe da nije moguće ignorisati odluku Narodne skupštine i nazvati je „neustavnom“.\nUloga međunarodne zajednice i visokog predstavnika u BiH nije u tome da „markiraju“ i „etiketiraju“, već da podstiču proces međuetničkog pomirenja i povjerenja, radeći nepristrasno i na konstruktivnim načelima.\nOdluka Narodne skupštine Republike Srpske o održavanju referenduma svjedoči da mi svoj zadatak rješavamo loše, a pokušaji da se građanima BiH nameću odluke spolja – doživljavaju neuspjeh, ocjenjuje Ivancov u intervjuu Srni.\nambasadar rusije petar ivancov referendum republika srpska


Ministar Zenka posjetio NVO Phiren Amenca\nBerisa Elvis 0 comments 14.10.2018\nMinistar za ljudska i manjinska prava, Mehmed Zenka posjetio je organizaciju Phiren amenca i tom prilikom razgovarao sa njenim predstavnicima o projektnim aktivnostima i stanju romske populacije u Crnoj Gori. Tokom susreta bilo je riječi o značaju saradnje između Ministarstva za ljudska i manjinska prava i Phiren amenca kao i učešća u kreiranju i relizaciji sektorskih analiza.\nNVO Phiren Amenca je tom prilikom predstavila projektne aktivnosti koje realizuje. Među značajnijim projektima navedeni su projekat „Mladi za mlade“ kojeg je Phiren amenca započela sa realizacijom od avgusta ove godine, a koji je podržan u okviru programa „Omladinski fondovi za Zapadni Balkan i Tursku“ podržanog od strane Evropske komisije kroz program IPA CSF, koji realizuje Fondacija Ana i Vlade Divac u partnerstvu sa NVO Prima iz Crne Gore, organizacijom Partners iz Albanije, Asocijacijom za obrazovanje „Mladi info international“ iz Makedonije i Fondacijom volontera zajednice iz Turske. Osim ovog, predstavljen je i projekat „Podrška legalizaciji neformalnih objekata“ podržanog od strane NVO Mladi Romi kroz program „Zajednička inicijativa za osnaživanje romskog civilnog sektora na Zapadnom Balkanu i Turskoj“ u okviru kojeg je Phiren Amenca uspješno pomogla 115 porodica da se uključe u proces legalizacije objekata.\nNa početku sastanka ministar Zenka je izrazio zadovljstvo dosadašnom saradnjom sa Phiren amenca i najavio da će u budućem periodu ojačati saradnju sa NVO Phiren Amenca i pozvao njene predstavnike da nastave sa predlaganjem inicijativa koje za cilj imaju bolji položaj romske populacije u Crnoj Gori.\n„Imamo veliko zadovoljstvo da saradjujemo sa vašom organizacijom u cilju postizanja što boljih rezultata. Uzimajući u obzir početno stanje kada smo krenuli u proces inkluzije Roma u Crnoj Gori, zadovoljni smo sa postignutim, medjutim smatramo da je neophodno ulagati dodatne napore u cilju potpune afirmacije romske zajednice u crnogorskom društvu, posebno kada je visoko obrazovanje u pitanju”, istakao je ministar Zenka.\nOn je posebno pohvalio napore koje je Phiren amenca uložila u procesu podnošenja zahjteva za legalizaciju objekata romskih porodica.\nSerdjan Baftijari je upoznao predstavnike MLJMP-a sa projektom „Zajedno za društvo bez predrasuda“ koji je podržan od strane Ministarstva sporta, a koji Phiren amenca realizuje u saradnji sa NVO COSMO i najavio organizovanje omladinskog kampa u periodu od 26. do 30. septembra koji će se realizovati u etno selo – Izlazak i kazao da će kamp okupiti 20 mladih iz romske i neromske zajednice.\nPoseban fokus sastanka odnosio se na osnaživanje mladih Roma i Romkinja za učešće u zajednici, ali i očuvanju i razvoju romskog identiteta u Crnoj Gori.\nNa kraju sastanka izvršni direktor Phiren Amenca, Elvis Beriša uručio je zahvalnicu ministru Zenki u znak dobre saradnje i prvom ministru koji je posjetio Phiren Amenca.


Mala četa, ali odabrana - Portal Iz Prve Ruke\nRVAČI NAS NAVIKLI NA MEDALJE\nSrpsko rvanje na Olimpijskim igrama u Japanu predstavljaće četiri takmičara, trojica u grčko – rimskom stilu Mihail Kadžaja, Zurab Datunašvili i Mate Nemeš, sve osvajači medalja sa evropskog prvenstva i Stevan Mićić u slobodnom stilu. Pre Tokija, naši rvači će boraviti u Fuđimiju, gde će se održati period aklimatizacije, kao i pripremni kamp pred početak Olimpijskih igara.\n„Dobro smo se spremali, mislim da imamo šanse i za medalje i daćemo sve od sebe“ rekao je Zurabi Datunašvili koji će nastupati u kategoriji grčko-rimskim stilom do 87 kg.\nI drugi naturalizovani Gruzijac Mihail Kadžaja je optimista, on smatra da rvački tim ima šanse za medalju i poželeo je puno sreće svojim kolegama.\nPrisutnim medijima su se obratili i treneri Stojan Dobrev i Vojislav Trajković koji su naglasili da u našem timu trenutno imamo dva šampiona Evrope, da su momci vredno trenirali i da ćemo početkom avgusta videti rezultate tog rada.\nPrvi na Igrama u Tokiju nastupa Mihail Kadžaja, koji na strunjaču izlazi 2. avgusta, nakon njega svoja takmičenja 3. avgusta počinju Mate Nemeš i Zurabi Datunašvili, dok Stevan Mićić, koji iz SAD dolazi u Japan svoj nastup počinje 4. avgusta.\nPovezane temegrčko - rimskom stiluOlimpijskim igramaSrpska rvačka reprezentacija\nNova prilika za medalju


RTCG - Radio Televizija Crne Gore - Nacionalni javni servis :: Ekonomija :: Rudnici Boksita ponovo prodaju imovinu\n26. 12. 2019. 15:59 >> 15:56 0\nZA 1,55 MILIONA\nStečajna uprava Rudnika boksita pozvala je sve zainteresovane da se do 29. januara prijave na oglas za prodaju imovine tog preduzeća, odnosno nepokretnosti koje čine zemljište i objekti, po ukupnoj cijeni 1,55 miliona eura.\nImovinu koja se nudi na prodaju, drugi put, čini zemljište na kojem je moguće izgraditi poslovne zgrade u privredi, površine 830 i 118 metara kvadratnih, po cijeni od 64,24 hiljade, odnosno 9,13 hiljada eura.\nProdaje se i dvorište površine 3,39 hiljada kvadrata za 262,7 hiljada eura, kao i dvije građevinske parcele za 110,06 hiljada i 13 hiljada eura.\nNa prodaju je ponuđena i dvospratna zgrada površine 1,65 hiljada metara kvadratnih za 1,09 miliona.\nPravo učešća na javnom nadmetanju imaju preduzeća i pojedinci koji uplate depozit u iznosu od deset odsto početne vrijednosti imovine.\nPonude se dostavljaju do 29. januara do 14 sati na adresu Privrednog suda, a biće otvorene dan kasnije u 11 sati.\nUkoliko najbolji ponuđač usmeno ili pismeno odustane od zaključenja ugovora o kupoprodaji u ostavljenom roku, gubi pravo na povraćaj depozita, a stečajni upavnik će proglasiti kupcem drugog ponuđača sa najvećom ponuđenom cijenom koja nije manja od početne.


Upravni odbor „Alumine“: Ne odgovaramo za postupke radnika zbog blokade računa – Zvornik Danas\nNaslovna/VIJESTI/Ekonomija/Upravni odbor „Alumine“: Ne odgovaramo za postupke radnika zbog blokade računa\nRedakcija Send an email 18. aprila 2017\nZVORNIK – Upravni odbor kompanije „Alumina“ iz Zvornika apelovao je na pravosudne institucije Republike Srpske da, usljed ekonomskog i strateškog značaja ovog privrednog giganta, pitanja koja su od značaja za „Aluminu“ uzme u hitna razmatranja i postupanja.\n„Budući da postoje medijske spekulacije u vezi sa blokadom računa, a imajući u vidu korporativne akte „Alumine“, te nepriznata potraživanja na koja pretenduje privredno društvo „Pavgord“ iz Foče, Upravni odbor ističe da nema mandat niti ovlašćenja za bilo kakve pregovore sa ovim društvom“, zaključio je Upravni odbor.\nNaglašavaju da ne preuzimaju bilo kakvu odgovornost za štetu koja može da nastane usljed nezadovoljstva radnika, kao i kompanija koje sarađuju sa „Aluminom“, a čije nezadovoljstvo može biti iskazano kao posljedica blokade računa.\nU Sindikatu očekuju da kriza bude što prije prevaziđena.\n„Mi smo odlučili da pokušamo da damo malo vremena, da ne srljamo, da se riješi na najbolji mogući način dakle da se što prije deblokira račun Alumine i svi koji su učestvovali u njegovoj blokadi da se potrude da taj račun deblokiraju. Alumina trpi veliku štetu, radnici su uznemireni Očekujemo da će se riješiti situacija na najbolji mogući način, naravno postoji i ova druga opcija to su nepopularne mjere gdje se mogu desiti protesti, mi smo na kraju krajeva i najavili proteste jer nismo imali drugog izbora, nećemo imati drugog izbora ako se to ne riješi kako treba“, rekao je predsjednik Sindikata metalske industrije i rudarstva „Alumine“ Radenko Smiljanić.\nalumina blokada upravni odbor zvornik\nIzetbegović Klintonu: Rusi Srbima šalju rakete!\nU okviru Dana opštine održana „Trka kroz Vlasenicu“


U borbi protiv slobodnih radikala, najvažniju ulogu imaju antioksidansi. Svakog dana se u našem telu odvija pravi mali rat za očuvanje zdravlja i mladosti. Slobodni radikali koji nastaju kao nusproizvod metabolizma, napadaju ćelije našeg tela i uzrokuju njihovo uništavanje. Protiv slobodnih radikala najvažniju ulogu imaju antioksidansi, najveći zaštitnici zdravlja i lepote.\nAntioksidansi – spas od slobodnih radikalaAntioksidansi su molekuli koji mogu sprečiti oksidaciju drugih molekula, drugim rečima oni doniraju jedan ili više elektrona slobodnom radikalu, čime ga stabilizuju i sprečavaju pokretanje oksidativnog stresa koji uzrokuje oštećenje ćelija.\nPopravljaju oštećenja na ćelijama koja su nastala delovanjem slobodnih radikala.


InfoBrcko.com - Petak, 08 Februar 2019\nBulčević: Od 11. februara pojačana kontrola i provjera sprovođenja Zakona o zabrani pušenja na javnim mjestima u Brčkom\nInspekcija Brčko distrikta krenuće u ponedeljak u pojačanu kontrolu provjere sprovođenja Zakona o zabrani pušenja i drugih oblika upotrebe duvana i duvanskih proizvoda na javnim mjestima u Brčko distriktu.\nSlučaj lažnih diploma: Radnica Ministarstva pravde RS nakon privođenja udaljena s posla\nRadnica Ministarstva pravde u Vladi Republike Srpske(RS) Vesna Iličić udaljena je danas s posla, nakon što je jučer privođena u akciji Kantonalnog tužilaštva Unsko-Sanskog kantona i Državne agencije za istrage i zaštitu (SIPA) u vezi s istragom prodaje i falsifikovanja diploma.\nEvo koje su pronađene lažne diplome u akciji SIPE u Brčkom, Prijedoru...\nOd devet osoba koje su jučer uhapšene u akciji SIPA-e, MUP-a RS, MUP-a USK i Policije Brčko distrikta kodnog naziva "Pečat", pet ih je nakon kriminalističke obrade predato Tužilaštvu USK.\nNismo se borili za ovakvu BiH /VIDEO/\nNeusvajanje proračuna bh. entiteta Federacije BiH moglo bi prouzrokovati brojne socijalne probleme u BiH posebice za najugroženije kategorije, djecu, ratne vojne invalide i umirovljenike.\nNa današnji dan 1984. godine otvorene su Zimske olimpijske igre u Sarajevu /VIDEO/\nSiniša Kisić, predsjednik OK BiH: Organizacija EYOF-a prevazilazi Olimpijske igre 1984.\nPredsjednik Olimpijskog komiteta BiH Siniša Kisić u razgovoru za portal Klix.ba govorio je o predstojećem Evropskom omladinskom olimpijskom festivalu (EYOF) koji će se od 9. do 16. februara održati u Sarajevu i Istočnom Sarajevu.\nBračni par iz BiH godinama primao socijalnu pomoć u Švicarskoj, a kupili tri kuće u BiH\nOptuženi su da su 2003. i 2006. godine kupili tri kuće u BiH u ukupnoj vrijednosti od 60.000 švicarskih franaka, odnosno oko 100.000 KM


Lube u šesnaestini finala\nSENIORI – GM KAPITAL KUP IZAZIVAČA – 2. KOLO\nOdbojkaši Crvene zvezde završili su takmičenje u ovogodišnjem GM Kapital Kupu izazivača pošto su eliminisani u 2. kolu od Lubea iz Maćerate, za koji igraju Dragan Stanković i Marko Podraščanin, reprezentativci Srbije. Lube je večeras u Maćerati, u revanš meču savladao Crvenu zvezdu sa 3:0, po setovima 25:23, 25:18 i 25:19, posle 72 minuta igre. U prvoj utakmici odigranoj u Beogradu, Lube je pobedio Crvenu zvezdu sa 3:2, po setovima 25:22, 26:28, 25:18 20:25 i 15:8.\nFakel Novi Urengoj u šesnaestini finala\nOdbojkaši Partizana poraženi su u drugoj utakmici 2. kola GM Kapital Kupa izazivača i završili su takmičenje u Evropi. Fakel Novi Urengoj iz Rusije pobedio je večeras, u dvorani Šumice u Beogradu, Partizan, u revanš meču 2. kola sa 3:1, po setovima 25:23, 25:17, 19:25 i 25:19, posle 93 minuta igre i plasirao se u šesnaestinu finala GM Kapital Kupa izazivača. U prvoj utakmici odigranoj u Novom Urengoju, Fakel je pobedio Partizan sa 3:0, po setovima 25:15, 25:15 i 25:16.\nPodmlađena Crvena zvezda poklekla posle pet setova od slavnog Lubea\nObjavljeno 17 novembar 2010\nOdbojkaši Crvene zvezde poraženi su u prvom meču 2. kola GM Kapital Kupa izazivača od slavnog Lubea iz Maćerate, posle pet setova, u fantastičnoj utakmici, u kojoj su podmlađeni crveno – beli prikazali odličnu partiju. Lube iz Maćerate, čiji su članovi Dragan Stanković i Marko Podraščanin, reprezentativci Srbije, večeras je, u dvorani Šumice u Beogradu, pobedio Crvenu zvezdu sa 3:2, po setovima 25:22, 26:28, 25:18 20:25 i 15:8, posle 112 minuta igre. Revanš će se odigrati naredne srede, 24. novembra od 20,30 časova u dvorani Fonteskodela u Maćerati. Propozicijama takmičenja u GM Kapital Kupu izazivača predviđeno je da, ukoliko obe ekipe ostvare po jednu pobedu, bez obzira na rezultat, o plasmanu u naredni krug odlučuje „zlatni set“.\nOdbojkaši Partizana poraženi su u prvoj utakmici 2. kola GM Kapital Kupa izazivača u Rusiji. Fakel je danas u Novom Urengoju pobedio Partizan sa 3:0, po setovima 25:15, 25:15 i 25:16, posle 59 minuta igre. Revanš će se odigrati narednog utorka, 23. novembra od 20,00 časova u dvorani Šumice u Beogradu. Propozicijama takmičenja u GM Kapital Kupu izazivača predviđeno je da, ukoliko obe ekipe ostvare po jednu pobedu, bez obzira na rezultat, o plasmanu u naredni krug odlučuje „zlatni set“.\nPartizan u drugom kolu posle “zlatnog seta”\nSENIORI – GM KAPITAL KUP IZAZIVAČA\nOdbojkaši Partizana plasirali su se u 2. kolo GM Kapital Kupa izazivača, pošto su tek posle „zlatnog seta“ eliminisali Azernjeft iz Bakua. Partizan je juče u prvoj utakmici, odigranoj u Bakuu, pobedili Azernjeft sa 3:0, po setovima 27:25, 25:16 i 25:21. U drugoj utakmici odigranoj danas u Bakuu, Azernjeft je pobedio Partizan sa 3:0, po setovima 25:21, 27:25 i 25:22, posle 79 minuta igre. Partizan je u „zlatnom setu“ slavio sa 15:10, posle 24 minuta igre i plasirao se u 2. kolo GM Kapital Kupa izazivača, gde će igrati protiv Fakela Novog Urengoja iz Rusije. Prvi meč će se odigrati u Novom Urengoju između 16. i 18. novembra, dok će se revanš odigrati sedam dana kasnije u Beogradu. Drugi predstavnik Srbije u GM Kapital Kupu izazivača, Crvena zvezda, će u 2. kolu igrati protiv Lubea Maćerate iz Italije. Prva utakmica će se odigrati 17. novembra od 20,00 časova u dvorani Šumice u Beogradu, a revanš je sedam dana kasnije u Maćerati.


Ministar Mali se sastao sa ministrom finansija Surinama\nTanjug 20. septembra 2019. 15:21\nBEOGRAD – Ministar Siniša Mali razgovarao je danas sa ministrom finansija Surinama Gilmorom Hofdradom, između ostalog i o tome kako Srbija, zahvaljujući svom iskustvu, može da pomogne toj zemlji da stabilizuje svoje javne finansije.\nNa sastanku je dogovoreno da će delegacija Ministarstva finansija iz te južnoameričke zemlje posetiti Srbiju početkom novembra.\nMinistar Mali je upoznao sagovornika sa svim merama koje je Srbija sprovela kada je reč o konsolidaciji javnih finansija.\nOn je posebno naglasio da je Ministarstvo finansija nedavno formiralo Sektor za praćenje fiskalnih rizika, koji zahvaljujući pravovremenoj analizi rizika, može da utiče da se na vreme reaguje i minimalizuju rizici za urušavanje fiskalne stabilnosti.\nIstakao i da je važno da u današnje vreme, kada se svet suočava sa brojnim izazovima, Srbija ima što više prijatelja u svetu.\nDodao je da Vlada Srbije ne može da utiče na to šta se dešava širom planete, ali da može da radi na tome da se jača domaća ekonomija.\nMinistar Hofdrad je naglasio da su impresivni ekonomski rezultati koje je Republika Srbija postigla u poslednjih nekoliko godina.\nUpravo zato je dogovoreno da početkom novembra u Beograd dođe delegacija tog ministarstva, kako bi se upoznala sa iskustvima Srbije i srpskog Ministarstva finansija kada je reč o konsolidaciji javnih finansija.\nOvo je drugi sastanak Malog i Hofdrada za godinu dana, a Hofdrad je ovom prilikom upoznao ministra Malog da je 15 najboljih studenata medicine došlo da studira u Srbiju, i da imaju odlične utiske o Beogradu i celoj zemlji.\nNaglasio je i da će grupe studenata svake godine istim povodom dolaziti u Srbiju, navodi se u saopštenju Ministarstva finansija.


Samsung Galaxy J3 (2016) Zlatni - Idealno.rs\nPočetna / Telefoni / Mobilni telefoni i oprema / Mobilni telefoni / Samsung Galaxy J3 (2016) Zlatni\nPonuda prodavnice mobilnitrend za proizvod Samsung Galaxy J3 (2016) Zlatni. Ispravnost cene i podataka proveri na internet stranici prodavnice.\nSamsung Galaxy J1 (2016) Dual SIM Zlatna\nod 13.613,00 DIN\nSamsung Galaxy J2 Prime Duos Zlatna\nod 13.750,00 DIN\nmobilni telefon Samsung Galaxy J3 (2016) Zlatni\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Samsung Galaxy J3 (2016) Zlatni i izberi najbolju. Mobilni telefoni iz kategorije Mobilni telefoni i oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Samsung Galaxy J3 (2016) Zlatni i vidi da li ti odgovara ili pogledaj druge proizvode brenda SAMSUNG. Opis i tehnički podaci proizvoda Samsung Galaxy J3 (2016) Zlatni se mogu razlikovati od onih u internet prodavnici u kojoj obavljaš kupovinu. Samsung Galaxy J3 (2016) Zlatni je dostupan u prodavnici mobilnitrend po ceni, koja je navedena pored svakog prodavca u meniju "Prodavnice".\nGarantne uslove za Samsung Galaxy J3 (2016) Zlatni proveri u prodavnici u kojoj nameravaš da obaviš kupovinu. Slika za Samsung Galaxy J3 (2016) Zlatni je simbolična, zato se pre kupovine u prodavnici uveri da je proizvod isti.\nOpis telefona Samsung Galaxy J3 (2016) Zlatni\nMobilni Telefon Samsung Galaxy J3 (2016) najnize cene i prodaja mobilnih telefona u Srbiji,isporuma na kucnu adresu.


Vesić: Srbija evropski šampion u slobodi medija\nTanjug 9. novembra 2018. 14:09\nBEOGRAD – Član Predsedništva SNS Goran Vesić ocenio je da karikatura Predraga Koraksića na naslovnoj strani lista „Danas“, na kojoj se predsednik Aleksandar Vučić dovodi u vezu sa Adolfom Hitlerom, na najbolji način pokazuje da je naša zemlja „evropski šampion kada je u pitanju sloboda medija“.\n„Današnja skandalozna naslovna strana ‘Danasa’ jasno pokazuje da Srbija ima potpunu slobodu medija u kojoj svako radi šta želi. Ako ništa drugo, bar je to potpuno jasno“, izjavio je Vesić i naznačio da ta naslovna strana na najbolji način „pokazuje kakav medijski haos vlada u Srbiji i da je naša zemlja evropski šampion kada je u pitanju sloboda medija“.\nOn je dodao da opozicija i razna medijska udruženja stalno govore o „lažnom medijskom monopolu vlasti” i “diktaturi”, a da je stvarnost potpuno drugačija.\n„Nađite mi jednu zemlju na svetu gde je moguće da se predsednik države uporedi sa Hitlerom, a da to ne naiđe na osudu javnosti, političkih stranaka i medijskih udruženja. Zamislite šta bi se u Nemačkoj desilo da je neko objavio ovakvu naslovnu stranu“, naveo je Vesić.\nKako kaže, u Srbiji je moguće objaviti takvu naslovnu stranu, kao što je, dodaje, moguće da niko od opozicionih stranaka ili predstavnika „tzv. medijskih udruženja“ ne osudi taj skandal.\n„Nikoga od njih nećete danas čuti da stane u zaštitu ne samo Aleksandra Vučića kao čoveka, već i institucije predsednika Republike Srbije“, zaključio je Vesić.\nNa naslovnoj strani dnevnog lista „Danas“ objavljena je karikatura Hitlera i njegovog ministra propagande Gebelsa, koja u vezu dovodi predsednika Vučića sa nacističkim vođom.


"I pored svih pokušaja da se psihički pripremimo i motivišemo, kod igrača je ostao trag u podsvesti da naše ciljeve nismo ostvarili na ovom šampionatu. Napravili smo previše propusta u odbrani, ali smo ipak uspeli da iščupamo pobedu protiv zaista dobre selekcije Koreje koja je najprijatnije iznenađenje na Svetskom prvenstvu. Nadam se da će ovaj trijumf značiti igračima, da u poslednjoj utakmici na turniru odigramo puno bolje pogotovo u fazi odbrane", istako je Bućan.\nNa samom startu najraspoležneiji su bili Vasilije Vučetić i Stefan Peno koji su postigli prvih 14 poena za naš mladi tim (14:9). Ipak, borbeni Korejci su uspevali da sve vreme drže rezultatski priključak. U drugom periodu razigrao se raspoloženi Miloš Glišić (13 poena, 11 skokova), a posle trojke Vanje Marinkovića, Srbija je stigla do 38:30, ali je rival znao da se vrati i na poluvremenu je bilo 52:51.\nOhrabreni povoljnim rezultatom i ravnopravnom igrom Korejci su zaigrali još bolje u drugom poluvremenu i 27. minutu uspeli da preko odličnog Kuočang Songa povedu sa 62:68. Bio je to signal "orlićima" da se trgnu, zaigraju angažovanije i do kraja treće četvrtine preko Boriše Simanića dođu do poravnanja (73:73). Azijska selekcija ni tada se nije obeshrabrila, već je zaigrala još bolje i u samom finišu poveli sa 88:93. Tada je zablistao Vojislav Stojanović, koji je sjajnim akcijama na obe strane terena uspeo da se donese produžetak našem timu – 95:95. U dodatnih pet minuta repezentativci Srbije su uspeli da pronađu dovoljno energije i koncentracije i dođu do trijumfa.


SEEbiz.eu / TREND / Čadež: Optimizam privrednika u Srbiji raste\nMarko Čadež Privredna komora Srbije\nDatum objave: 28.05.2019. - 15:03:52\nBEOGRAD - Optimizam privrednika u Srbiji raste, jer su u maju, bolje ili slično kao i u aprilu, ocenili većinu parametara svog poslovanja, izjavio je danas predsednik Privredne komore Srbije (PKS) Marko Čadež.\n"Raste optimizam privrednika, iskazan većim pozitivnim očekivanjima od poslovanja u naredna tri meseca", kazao je Čadež na predstavljanju obnovljene ankete PKS o konjukturi u preradjivačkoj industriji Srbije "Barometar", koja daje analizu trenutnog stanja u toj privrednoj grani, kao i tromesečna očekivanja privrednika.\nOn je istakao da anketirani privrednici u naredna tri meseca očekuju bolju prodaju na domaćem tržištu, uz zadržavanje nivoa prodaje na stranom tržištu, ali i veće korišćenje slobodnih proizvodnih kapacitete.\nKako je dodao, četvrtina anketiranih planira novo zapošljavanje u narednom tromesečju, dok više od trećine planira veći obim investicija u ovoj godinu u odnosu na prethodnu.\nPrema rečima Čadeža, poslednjih pet godina značajno su se popravili pokazatelji trenutnog stanja u preradjivačkoj industriji, kao i tromesečnih očekivanja.\nOn je precizirao da je u tom periodu povećano prosečno korišćenje proizvodnih kapaciteta, broj zaposlenih, poboljšana je naplata potraživanja, smanjena su inflaciona očekivanja i rizici u poslovanju i planiraju.\n"Kao ograničenja u poslovanju trećina anketiranih je navela regulativu, dok je oko 20 odsto ispitanih kao problem videlo nedostatak kadrova", kazao je predsednik PKS.\nOn je ocenio da "Barometar" može da pomogne PKS pri lakšem servisiraju privredu, kao i Vladi Srbiji da unapredi poslovnu klime.\nČadež je objasnio da će PKS kroz "Barometar" raditi mecečno anketiranje reprezentativnog uzorka 150 kompanija, velikih i malih, privatnih i javnih iz svih segmenata preradjivačke industrije.\nKako je precizirao, "Barometar" omogućava da se vidi analiza trenutnog stanja u sektoru privrede, mereno pokazateljima kao što su stepen iskorišćenosti kapaciteta, rast proizvodne aktivnosti, nivo zaliha, rast broja zaposlenih, ali i poslovna očekivanja privrednika u narednih tri meseca, kao što su prodaja na domaćem i stranom tržištu, očekivana kretanja cena gotovih proizvoda, broja zaposlenih ili rizici u poslovanje.\nNaglasio je da je cilj te ankete da se što ranije utvrde kretanja i promene pokazatelja privrednih aktivnosti, koji bi mogli da ukažu na promenu trendova u domaćoj industriji i pre nego ih utvrdi zvanična statistika, kako bi rešavanje eventualnih problema u privredi mogle da krene što pre.\n"Indeks poslovne klime radjen je po ugledu na metodologiju IFO instituta iz Minhena", kazao je Čadež.\nAutor Barometra Milan Kovač kazao je da je indikator poslovne klime u "Barometru" napravljen kao pojedinačni pokazatelj, koji bi trebalo da sliku o tome kakva su tromesečna očekivanja, ali i kakve su ocene o trenutnom stanju privrede.\n"Indkator poslovne klime povećan je u odnosu na april i to kao posledica većih tromesečnih očekivanja i nešto nižih ocena trenutnog stanja u poslovanju", kazao je on i dodao da je indikator poslovne klime u maju ostvario za 0,7 procentnih poena veću vrednost nego u aprilu.\nKovač je naveo i da je proizvodna aktivnost u preradjivačkoj industriji u maju bila veća nego u aprilu, odnosno da je na sličnom ili nešto nižem nivou u odnosu na maj prošle godine.\nIstovremeno, prosečno korišćenje proizvodnih kapaciteta u maju je iznosilo 76,6 odsto i bilo je 2,4 procentna poena veće nego u aprilu.\n"Pokazatelj očekivanje prodaje na domaćem tržištu u naredna tri meseca povećan je u odnosu na april, uz nepromenjen nivo očekivanja prodaje na stranom tržištu", rekao je on i dodao da četvrtina anketiranih kompanija planira da poveća broj zaposlenih u naredna tri meseca.\nPrema njegovim rečima, inflaciona očekivanja su ostala na niskom nivou, kao i pokazatelj opšteg nivoa rizika u poslovanju.\n"Veće investicije u osnovna sredstva u odnosu na prošlu godinu planira 36 odsto anketiranih firmi, dok 5,2 odsto planira manji obim ulaganja", kazao je Kovač.\nKao najveća ograničenja u poslovanju, kako je naglasio, približno trećina anketiranih firmi je istakla lošu regulativu, po petina je navela nedostatak kvalifikovanih radnika i monopolsko ponašanje, dok je oko 18 procenata istaklo nedostatak kredita, a oko devet odsto korupciju u poslovanju.


Vojna neutralnost Srbije je vremenski ograničena | EurActiv Srbija\nVojna neutralnost Srbije je vremenski ograničena\nObjavljeno : 13.06.2017.\t Tweet\nU Srbiji postoji politički konsenzus u pogledu evropske budućnosti, mada građani često pokazuju "preferencije prema oslanjanju na Rusiju", a vojna neutralnost Srbije vremenski je ograničena, ocenili su 13. juna u Beogradu učesnici konferencije o spoljnoj politici Srbije. Iako se govori o četiri stuba spoljne politike Srbije, realna politika okrenuta je prema EU i Rusiji, a Srbija pokušava da bude "most između dva sveta", rečeno je na konferenciji "Spoljna politika Srbije - između Brisela i Moskve".\nPredsednica Foruma za međunarodne odnose Evropskog pokreta u Srbiji Jelica Minić rekla je da se na osnovu izjava visokih zvaničnika Srbije može zaključiti da su odnosi u regionu i napredak u procesu evrointegracija prioritet, ali da se uvek naglašava i da će Srbija "dalje učvršćivati odnose sa Rusijom".\n"U Srbiji postoji politički konsenzus u pogledu evropske budućnosti, mada se ne bi moglo reći da postoji društveni konsenzus po tom pitanju. Mada je EU glavni ekonomski partner Srbije, a potom zemlje regiona, članice CEFTA sporazuma, u javnosti vlada uverenje da je ekonomski uticaj i značaj Rusije na domaćem tržištu daleko veći nego što govori statistika", kazala je Jelica Minić.\nMinićeva je rekla da prema istraživanjima javnog mnjenja građani često pokazuju preferencije prema oslanjanju na Rusiju u odnosu na EU, posebno, kako je navela, kada se radi o pitanjima bezbednosti u Srbiji.\nOna je ocenila da u pogledu vladavine prava i ekonomskog prosperiteta EU i dalje ima primat, dodajući da se čini da je Unija odlučna da svoj doprinuos stabilizaciji regiona učini vidljivim.\nPolitikolog Boris Varga rekao je da posle raspada SFRJ nije bila jasno definisana spoljna politika, a da je Srbija od tada prošla kroz tri faze.\nKako je rekao, prva faza spoljne politike je od uvođenja višestranačja u Srbiji i period izolacionističke politike zbog ratova na Balkanu, kao i težnja da se SRJ priključi savezu Rusije i Belorusije.\nDruga faza, rekao je Varga, jeste faza spoljne politike Srbije od petooktobarskih promena do razdvajanja Srbije i Crne Gore, i politički zaokret prema Zapadu, a treća je faza "novog povratka Rusije na Balkan" i novi preokret ka istoku.\n"Iako se govori o četiri stuba spoljne politike - EU, Vašington, Rusija i Kina, realna politika je prema EU i Rusiji, a Srbija pokušava da bude most između dva sveta", rekao je taj politikolog.\nDirektor istraživanja Centra za međunarodne i bezbednosne poslove (ISAC Fond) Igor Novaković ocenio je da je u Srbiji popularan mit o vojnoj snazi Rusije i da su vesti koje se tiču vojne moći te zemlje najčitanije.\n"Ako pogledamo kartu sveta i upitamo se gde Srbija treba da traži odgovore na bezbednosne izazove - odgovor leži u susedima, EU i NATO, kojima smo okruženi", rekao je Novaković, dodajući da je vojna neutralnost Srbije vremenski ograničena.\nKonferenciju "Spoljna politika Srbije - između Brisela i Moskve" organizovali su Evropski pokret u Srbiji i Fondacija "Fridrih Ebert".\n: BCBP: Malo poverenje u evropsku perspektivu\n: Izveštaj EK: Usklađenost sa odlukama u spoljnoj politici 59%\n: Srbija još čeka na izveštaj sa skrininga za poglavlje 31\n: Mekalister: Srbija mora da usklađuje spoljnu politiku sa EU


Program za mlade bez radnog iskustva u struci – inmedia.ba\nProgram za mlade bez radnog iskustva u struci\n0 21 Decembra, 2013 08:30\nFederalni zavod za zapošljavanje objavio je javni poziv za učešće u Programu jačanja konkurentnosti na tržištu rada – Prvo radno iskustvo 2013. Na ovaj način, više od dvije hiljade mladih osoba iz Federacije BiH, koje do sada nisu imale radnog iskustva, a nalaze se na birou za zapošljavanje, imaju mogućnost da dođu do zaposlenja.\nZavod je za realizaciju ovog programa osigurao 8.600.000 KM i on će biti realiziran u saradnji s kantonalnim službama za zapošljavanje. Očekuje se da će Programom biti obuhvaćeno 2.400 osoba. Program ima za cilj da mladim nezaposlenim osobama bez radnog iskustva u struci, dobi do 30 godina, te izuzetno do 35 godina – ukoliko su prijavljene na evidenciju nezaposlenih duže od 12 mjeseci, bude omogućeno stručno osposobljavanje za rad u struci i sticanje prvog radnog iskustva u zvanju/zanimanju za koje su se školovale, te na taj način ojača njihova konkurentnost na tržištu rada.\nKako nas je upoznao Sanel Mahić, šef biroa za zapošljavanje u Sanskom Mostu, ovo je prilika za poslodavce da putem ovog programa osiguraju podsticajna sredstva za zapošljavanje, i na taj način angažuju nezaposlene osobe koje se nalaze u potrazi za poslom. On očekuje da će značajan dio raspoloživih sredstava iz ovog programa biti usmjeren u Unsko-sanski kanton i općinu Sanski Most, te je ovom prilikom pozvao poslodavce iz naše općine da se uključe u ovaj program, i apliciraju na javni poziv kako bi dobili podsticajna sredstva. Ovo je svakako i šansa za mlade ljude iz našeg grada koji nemaju radnog iskustva u svojoj struci da konačno dođu do posla, istakao je Mahić.\nKorisnici programa su poslodavci registrirani u FBiH koji redovno izmiruju svoje obaveze po osnovu poreza i doprinosa, kao i oni koji imaju potpisan sporazum s Poreznom upravom FBiH o izmirenju duga po osnovu doprinosa , kao i oni na koje se odnosi Zakon o finansijskoj konsolidaciji, a koji su u stanju osigurati mentora u procesu osposobljavanja za rad u struci i sticanje prvog radnog iskustva u zvanju/zanimanju mladih za koje su se školovali. Javni poziv ostaje otvoren do potisivanja ugovora u vrijednosti raspoloživih sredstava utvrđenih po kantonima. Poslodavac se za učešće u programu prijavljuje putem web stranice zavoda te u prijavu unosi svoje podatke i podatke o broju, stručnoj spremi i druge podatke o osobi koju namjerava zaposliti.\nDelegacija Vijeća bošnjačke nacionalne manjine boravila u Sanskom Mostu


мај | 2012 | Medija Centar Danilo Kocić\nLeskovac: Paketiće delile stranke za kupovinu glasova!\nLeskovac: centar grada\nLESKOVAC – Na primedbe iz Ujedinjenih regiona Srbije i Srpske napredne stranke da je Demokratska stranka delila humanitarne pakete i novac glasačima, Slobodan Kocić, gradonačelnik Leskovca, u susretu sa novinarima saopštio je da su paketiće delile sve stranke!\nKocić je na konferenciji precizirao da će većinu u Skupštini grada, koja ima 75 odbornika, činiti DS, stranke okupljene oko SPS i Jedinstvena Srbija, a razgovaraće se i sa Novom Srbijom, koja je, kako je rekao Kocić, do sada bila korektan partner.\n-Iako zvanični razgovori nisu počeli, mogu reći da je dogovoreno sve u Leskovcu, jer je samo pitanje broja većine, odnosno da li će biti 42, 45 ili 50 a ne isključujem dvotrećinsku većinu! – ocenio je Kocić.\nPo oceni Slobodana Kocića, većinu u lokalnom parlamentu neće činiti odbornici Ujedinjenih regiona Srbije, koji su osvojili 11 mandata, jer su, kako je rekao, “njihovi najviši predstavnici vodili besprizornu kampanju”.\nFunkciju gradonačelnika i dalje će, sada je izvesno, obavljati Slobodan Kocić (DS), a predsednik Gradske skupštine biće Živojin Stefanović, lider SPS, koji je takođe bio na toj dužnosti u prethodnom mandatu.\nDS, izbori, Leskovac, politika, sllobodan kocic\nCrna Trava: DS nije uspela da pređe cenzus!\nCRNA TRAVA – U opštini Crna Trava, na jugu Srbije, Demokratska stranka Borisa Tadića nije prešla cenzus, a ni sam Tadić nije imao veliku naklonost birača kao kandidat te stranke na predsednočkim izborima.\nU ovom kraju bedljivo je pobedila Demokratska stranka Srbije, koja je osvojila 67,68 odsto glasova, odnosno 14 od 19 odborničkih mandata i tako će, kao i do sada, nastaviti da upravlja lokalnom samoupravom. Odborničke mandate imaju još Napredna stranka – 3 i Socijalistička partrija 2 mandata, a DS sa 4,62 odsto osvojenih glasova nije prešla cenzus.\nU Crnoj Travi, prema zvaničnim podacima, pravo glasa na 12 izbornih mesta, imalo je 1.689 birača, a glasalo je 1.244 žitalje. Po rečima Jovana Cekića, predsednik Opštinske izborne komisije, nikakvih nepravilnosti i prigovora stranaka na izborni tok nije bilo.\nU Crnoj Travi na predsedničkim izborima ubedljivo je pobedio Vojislav Koštunice, koji je osvojio više glasova nego Tadić i Nikolić zajedno. Prema podacima sa 12 izbornih mesta, gde je glasalo 1.689 birača, Koštunica je prikupio 40,11 odsto biračkog tela, odnosno 503 glasa, za Nikolića se opredelilo 272 birača, odnosno 21,69 odsto, a za Tadića 115 birača, odnosno 9,17 odsto. Kandidat SPS Ivica Dačić osvojio je – 189 glasova, odnosno 14,43 odsto izašlih birača, a ostali su imali zanemarljiv broj glasova.\nCrna Trava, DS, DSS, iybori\nLeskovac: Džinsi Istanbul gradi fabriku\nLESKOVAC – Gradonačelnik Leskovca Slobodan Kocić i vlasnik kompanije „Džinsi Istanbul“ Taner Bujukčan potpisali su u Beogradu, u press sali Vlade Srbije, Memorandum o razumevanju o investiciji ove kompanije i Grada Leskovca.\nOvaj investitor namerava da na parceli od oko 4,5 hektara u industrijskoj zoni u neposrednoj blizini novosagrađene fabrike kompanije „Falke“, gradi fabriku za proizvodnju garderobe od džinsa u kojoj će posao naći 1150 Leskovčana.\nKompanija iz Turske, u zakupljenom poslovnom prostoru DP „Leteks“, već zapošljava 85 konfekcionara koji šiju farmerice za svetski poznate marke kao što su „Kavali“ i „Fere“.\n„Džinsi Srbija“ će samo u prvoj godini izgradnje proizvodnog prostora od 22 hiljade metara kvadratnih investirati oko 3,4 miliona evra.\nPotpisivanju ugovora prisustvovao je Njegova ekselencija Ali Riza Kolak, ambasador Turske u Srbiji i pomoćnica ministra životne sredine i prostornog planiranja Aleksandra Petrović Damnjanović.


Istovremeno i paralelno sa fovizmom u centralnoj i severnoj Evropi se razvijao ekspresionizam. Ekspresionizam, kao umetnost koja izražava unutrašnju, psihološku sadržinu, prisutan je i u drugim epohama, ali se kao pokret u modernoj umetnosti javio u Nemačkoj 1905. godine, kada je jedna grupa umetnika osnovala u Drezdenu, grupu "Most", nešto kasnije u Minhenu grupu "Plavi jahač" i još kasnije, posle Prvog svetskog rata, takođe u Nemačkoj, grupu "Nova stvarnost" ili "Nova objektivnost". Nosioci tog talasa ekspresionizma u Nemačkoj više su bili povezani shvatanjem života nego stilom i formalnim rešenjima, više subjektivnim raspoloženjem i emocijama, a manje izgledom dela i vrstom medijuma kroz koji će se izraziti. Kroz predmet koji slikaju, ekspresionisti izražavaju bolesna stanja modernog čoveka, njegovu teskobu, paniku i otuđenost. Prirodu i sredinu okosebe oni su doživljavali kao neprijateljsku i nečovečnu, zbog čega im je slika stvarnosti deformisana i iskrivljena. Siromaštvo, bolesti, prostitucija i alkoholizam su pojave modernihvelegrada i kao takve prožimaju, pored likovne umetnosti i književnosti, film i pozorište. Svoju unutrašnju stvarnost umetnici su poistovetili sa delom - slikom, grafikom ili skulpturom - pa su boje i oblici na njihovim slikama sirovi, rudimentarni, oni su simboli čovekove sudbine.


Turska je tražila parcelu 7\nNavodno, vlada zadovoljava razvojem događaja\nSaradnja Grčke i Kipra se nastavlja\nKipar je napravio još jedan korak ka realizaciji svog energetskog programa, uprkos potezima i provokacijama Turske u kiparskoj Ekskluzivnoj ekonomskoj zoni. Kako je postalo poznato kasno sinoć, parcela 7 EEZ-a, za koju Turska tvrdi da pada pod njenu kontinentalnu zonu, biće predata konzorcijumu ENI-TOTAL, koji je podneo odgovarajuću prijavu za ovu parcelu.\nVladini izvori u ovome imaju visoko mišljenje, a narednih dana prijavu će pregledati nadležni Savetodavni odbor, koji će pripremiti izveštaj i podneti ga ministru energetike. U saopštenju Ministarstva se navodi da je „u okviru procesa prijave za dozvolu za istraživanje nafte za istraživačko područje 7 u okviru Ekskluzivne ekonomske zone Republike Kipar, koji je završen danas, u ponedeljak, 26. novembra 2018. godine, primljen zahtev od Total E&P Ciprus BV / Eni Ciprus Limited“.\nOve usklađene akcije će se nastaviti\nAkcije koje koordiniraju Grčka i Kipar biće nastavljene jer Turska insistira na osporavanju suverenih prava Republike Kipar usprkos međunarodnom protestu, naglasio je grčki premijer Kiriakos Mitsotakis u svom govoru tokom službenog obraćanja na večeri u njegovu čast, koju je organizovao predsednika Republike Kipar.\nPredsednik Anastasiades je u svom obraćanju izrazio odlučnost da započne dijalog sa liderom kiparskih Turaka Mustafom Akincijem, ističući da mora postojati reciprocitet sa druge strane. „Živimo u periodu ilegalnih akcija Ankare, koje istovremeno nisu ograničene na invaziju na moru, ali nažalost, primećene su u vreme kada bismo navodno 9. avgusta trebali razgovarati o merama za izgradnju poverenja, uključujući oblast Famagusta, da bi videli dela koja, umesto izgradnje poverenja, šire jaz ili nepoverenje u namere druge strane“, primetio je on.\nU svom govoru, grčki premijer je ponovio svoju posvećenost „putu uske saradnje dve zemlje sa prvim ciljem grčke spoljne politike o kojem neće biti pregovora, rešavanjem kiparskog pitanja, kao pitanjem u kojem ne sme da se zaboravi da se radi o invaziji i okupaciji. Svim uključenim stranama jasno smo stavili do znanja da nema napretka bez potpunog ukidanja garantora i povlačenja okupacionih trupa. Želimo slobodan i ponovno ujedinjen prosperitetni Kipar, čija će legitimna vlada efikasno, pravedno i pravično administrirati kiparskom narodu i njegovim zajedničkim robama, uključujući, naravno, prihode od eksploatacije ugljovodonika“.\nOn se osvrnuo na saradnju dve zemlje u rešavanju turskih provokacija u kiparskoj EEZ, napominjući da će se „ove koordinisane akcije nastaviti sve dok Turska insistira na osporavanju suverenih prava Republike Kipar usprkos međunarodnom protestu“. Mitsotakis je podvukao ono što je opisao kao očigledno: „Jedini stabilan vodič za miran suživot je međunarodno pravo, a to Turska mora shvatiti u praksi. To je preduslov za smislene razgovore i održivo rešenje”.\nOpisao je predstojeći sastanak predsednika Republike sa liderom kiparskih Turaka u ovako napetoj klimi kao pozitivan razvoj događaja. “Očekujemo da će druga strana doći na ovu raspravu s konstruktivnom dispozicijom”, rekao je, izrazivši nadu da će Turska na kraju shvatiti da je u njenom interesu da ubrza nastavak pregovora dveju zajednica, zajedno sa značajnim napretkom u razgovorima“. Mitsotakis je dalje istakao da je “eskalacija provokacija suprotna svakoj izjavi o nameri da se nastavi efikasan dijalog”.\nOsvrćući se na trilateralne šeme saradnje sa zemljama regiona, grčki premijer je rekao da su ta partnerstva značajno poboljšala ulogu Grčke i Kipra kao stubova stabilnosti u istočnom Mediteranu i naglasio da „ova rastuća nestabilnost zahteva dodatno produbljivanje, uz angažovanje drugih, veoma jakih, saveznika“. Mitsotakis rekao je da posebnu važnost pridaje saradnji Grčke i Kipra u drugim oblastima, za dobrobit naroda, napominjući da se bilateralni ekonomski i trgovinski odnosi mogu dalje poboljšati, imajući u vidu značajne mogućnosti koje nudi zajedničko učešće dveju zemalja u EU i evrozoni.\nI naravno, nastavio je, „bratske veze koje nas povezuju su dodatna garancija za novu stranicu, bližu saradnju naše dve zemlje na svim nivoima“. Kipar i Grčka, rekao je grčki premijer, su poslednjih godina doživeli iskustvo teške, bolne ekonomske krize, iz nje se izvukli korisne lekcije. Mitsotakis je čestitao “predsedniku, rukovodstvu Republike Kipar, ali i kiparskom narodu, jer ste – hrabrim reformama i promenama – pokazali kako se zemlja može brzo vratiti iz stagnacije u razvoj”.\nMitsotakis se osvrnuo i na situaciju u Grčkoj, rekavši da se „naša država već zadužuje pod povoljnijim uslovima nego ikad. Sa legislativom o kojoj će se glasati ove nedelje i sledeće godine, srednja klasa počinje da se oslobađa silnih poreza kako bi se konačno mogla obnoviti. Brzim potezima država se modernizuje, i otvorena je za nove investicije, koje će doneti puno dobrih novih radnih mesta“.\nAli što je još važnije, napomenuo je on, konačno se vraća optimizam i nada u ponosnu i jaku domovinu. „Povlačimo granicu između prošlosti i konačno, nakon 10 godina krize, u budućnost gledamo sa optimizmom. Za jaku Grčku”, rekao je on i naglasio, zaključujući da “jaka Grčka znači i jak Kipar, jaka Grčka znači jak helenizam svuda u svetu”./ ibna


Amerikanci dodatno kaznili Đokovića - UGLJEVIK.INFO\nAmerikanci dodatno kaznili Đokovića\nNovak Đoković ne samo da je diskvalifikovan sa US Opena, zbog čega je ostao bez mogućnosti da ovog septembra uveća broj osvojenih grend slem titula, već je i “udaren po džepu”.\nPo drugi put je kažnjen, a opet od strane Teniskog saveza Sjedinjenih Američkih Država (USTA), organizatora pomenutog nadmetanja u Njujorku, piše Blicsport.\nPodsjetimo, kada je linijskog sudiju nehotice pogodio lopticom, bijesan zbog izgubljenog poena u završnici prvog seta osmine finala sa Pablom Karenjom Bustom, Đoković je istog časa diskvalifkovan, a nedugo zatim je saopšteno da ostaje i bez ATP bodova i bez dijela nagradnog fonda koji bi mu, da su normalne okolnosti, pripao za pomenuti plasman.\nTo je značilo da Nole ne može da računa na 250.000 dolara, koliko bi inače zaradio kao kao učesnik osmine finala, ali su rikovodioci USTA izrekli i novu globu – 17.500 dolara.\nSa deset hiljada “zelenih novčanica” Nole je kažnjen zbog samog nesportskog poteza na terenu, a sa 7.500 jer se poslije incidenta nije pojavio na konferenciji za novinare, na šta su pravilima obavezani svi učesnici US Opena, kako god da im se meč završi.\nMeđunarodni dan pismenosti obilježen u sjenci kovida-19


Mondo\t06.11.2018 09:03\n"S druge strane, u niim predelima, odnosno gradovima, prvi sneg bi trebalo da padne sredinom decembra. Ipak, neće biti velikih količina snega kakve se tada očekuju na planinama", rekao je Todorović.\nKako upozoravaju meteorolozi, El Ninjo po pravilu donosi ekstremne temperature u Evropi i zbog toga, kako kažu, zima najverovatnije neće biti uobičajena, vec suva i veoma duga.\nA za zimu pitajte...\nMeteorolog kompanije Weather to Umbrella, Đorđe Đurić, takođe, smatra da je veoma teško sada već reći kakva zima očekuje Srbiju. "Sigurno je da nas tek krajem novembra ocekuje pravo jesenje vreme, a sneg u decembru u gradovima je moguć samo kroz bljuzgavicu. Najverovatnije će prvi pravi sneg pasti posle Božića, ali i to je podložno promenama", rekao je Đurić, ističući da su poslednjih meseci konstantne nagle promene. "Recimo, imali smo prave mećave u februaru 2012. i 2014. godine, kao i ove godine. Tako je, na primer, 1. marta zabeležena čak i temperatura -25. Ali to ne znači da bi takva mogla da bude i ova zima", rekao je Đurić.


24. Mar 2000 18:09 (GMT+01:00)\nNeproverene tvrdnje "Gardijana"\nSrpski advokati optuženi za zloupotrebu zatočenih Albanaca\nBEOGRAD - Optužbe koje je izneo londonski list "Gardijan" na račun advokata, koji navodno zloupotrebljavaju nesreću pritvorenih Albanaca, naplaćuju velike sume novca, daleko veće od uobičajenih advokatskih honorara radi njihovog puštanja iz pritvora, te deobe tih honorara sa režimskim postavljenicima ne daju mogućnost da budu ispitane - saopštila je u petak Advokatska komora Beograda.\nU tekstu objavljenom u "Gardijanu" koji je prenela i agencija Beta se pominje čak i improvizovana "pijaca zatvorenika" koja se odvija subotom, pod otvorenim nebom, na putu u blizini jednog od graničnih prelaza na administrativnoj granici Kosova i Srbije. Navodi se da tu advokati uzimaju imena albanskih zatvorenika u zamenu za telefonski broj u Srbiji koji porodice kasnije mogu da pozovu i saznaju cenu i približan datum oslobađanja.\nU članku ovog lista ne pominje se poimenično ni jedan advokat pa organi advokatske komore ne mogu ispitati osnovanost ovako teških optužbi.\n- U slučaju da dođe do takvih podataka, Advokatska komora će pokrenuti disciplinski postupak protiv takvih svojih članova, a što može dovesti i do njihovog brisanja iz imenika advokata - navodi se u saopštenju.\n16:31h Sve više "divljih" stomatoloških ordinacija\n16:34h Unija sindikata prosvetnih radnika Srbije nastavlja štrajk\n16:44h Bez prolećnog raspusta za čačanske đake\n17:14h Da li "Sviser" ima prednost za sletanje na "Aerodrom Beograd"?\n17:54h Tomić, potpredsednik Vlade Srbije: Papira ima dovoljno\n18:09h Saopštenje advokatske komore Beograda: Neproverene tvrdnje "Gardijana"\n19:09h Protest Ruske crkve zbog registracije CPC\n19:15h Ambasada NR Kine u Beogradu demantuje: Kinezi ne traže državljanstvo SRJ\n19:19h Protest Srpske pravoslavne crkve: Vratiti lekove "Čovekoljublju"\n22:56h Montiran predajnik TV Kraljevo\n22:57h JAT u Italiji


NOVI GLAVNI TUŽILAC – DRUGAČIJI PRISTUP? | Institute for War and Peace Reporting\nNOVI GLAVNI TUŽILAC – DRUGAČIJI PRISTUP?\nSerž Bramerc će možda morati da pribegne novoj taktici kako bi Beograd ubedio da preda begunce.\nU prvoj izjavi koju je dao kao glavni tužilac jugoslovenskog Tribunala u Hagu, Serž Bramerc (Serge Brammertz) je ove sedmice predočio kako će vršiti svoj mandat pre no što u roku od tri godine taj sud bude zatvoren.\n„Apsolutni prioritet“ će, po njegovim rečima, imati hvatanje preostale četvorice begunaca – a naročito komandanta vojske bosanskih Srba, generala Ratka Mladića, te ratnog političkog lidera Radovana Karadžića – kako bi im se sudilo u Hagu.\nBramerc, koji je početkom januara imenovan za glavnog tužioca Međunarodnog krivičnog suda za bivšu Jugoslaviju (MKSJ), kaže kako u narednim sedmicama planira da o pitanju saradnje sa Tribunalom povede razgovore sa vlastima bivših jugoslovenskih republika i predstavnicima ostalih zemalja i međunarodnih organizacija, uključujući i Evropsku Uniju.\nDosadašnja tužiteljka, hirovita švajcarska pravnica Karla del Ponte (Carla Del Ponte), postigla je to da se aspiracije Srbije za pristupanjem EU-u uslove saradnjom sa Tribunalom, pri čemu je njen medijski pritisak uperen protiv Balkana rezultirao izvođenjem više desetina begunaca pred Haški tribunal.\nNo, posmatrači tvrde kako – mada je obećavanje članstva u EU-u sve doskora imalo smisla – saradnju Srbije više nije moguće obezbediti metodom štapa i šargarepe.\nEU već pokazuje znake da će Srbiji pružiti priliku za ubrzano pristupanje. Predsedavajuća Slovenija želi da sa Srbijom potpiše Sporazum o stabilizaciji i pridruživanju (SSP), nakon kojeg će uslediti pregovori o budućem članstvu.\nNe samo da će se Srbija na taj način približiti Evropi, nego će se – na predstojećim predsedničkim izborima – povećati i izgledi umerenog predsednika Borisa Tadića protiv radikalnog izazivača Tomislava Nikolića.\n„Puna saradnja [sa Tribunalom] jedan je od uslova [za potpisivanje SSP-a]. Problem je u tome kako ocenjujemo [šta je puna saradnja]“, izjavio je, prema agencijskom izveštaju objavljenom 8. januara, slovenački ministar inostranih poslova Dimitrij Rupel.\nU međuvremenu, aktuelna rasprava o budućnosti Kosova, kao i izbori koji se približavaju, znače da saradnja sa MKSJ-om više ne zauzima tako visoko mesto na spisku prioriteta Beograda.\nPoslednjih se meseci srbijanski premijer Vojislav Koštunica približio Moskvi, a Evropska Komisija je izrazila zabrinutost zbog kontroverznog pokušaja preuzimanja monopola na gorivo od strane ruskog energetskog giganta – Gasproma.\nTakođe, Koštunica je upozorio da će SSP biti poništen ukoliko EU sprovede u delo svoj plan slanja administrativne i policijske „civilne misije“ na Kosovo, nakon što ono, kako se očekuje, narednog meseca postane nezavisno.\nIako se Srbija naizgled udaljava od Evrope, predstavnik Međunarodne krizne grupe Džejms Lajon (James Lyon) smatra da EU još uvek ima moć da primora Beograd da izruči Karadžića i Mladića.\n„EU i međunarodna zajednica su pokazali da uslovljavanje napretka u evropskim integracijama ’ima efekta’ kada je reč o Srbiji“, rekao je on. „Mi smo to dokazali prethodnim rezultatima.\n„Ukoliko pritisak na Srbiju bude dovoljno snažan, [vlasti] će uhapsiti Mladića.“\nIako sam ne želi priključenje EU-u, Koštunica ne može ignorisati činjenicu da domaća istraživanja javnog mnjenja pokazuju postojano visok stepen podrške evropskim integracijama.\nMeđutim, Lajon je zabrinut zbog toga što EU trenutno nastoji da se nagodi tako da Srbija dobije članstvo u zamenu za „meko ne“ povodom Kosova, što znači da bi Beograd praktično prihvatio nezavisnost, iako bi načelno nastavio da joj se protivi.\n„Problem je što Srbija to neće uraditi – oni neće ’trampiti’ Kosovo za članstvo u EU-u. Čini se da Brisel to naprosto neće dobiti“, kaže Lajon.\nPolitički i ekonomski analitičar Braca Grubačić smatra kako jedini način da se preostali begunci nađu u Hagu jeste taj da Brisel nastavi da od Srbije zahteva punu saradnju.\nTrenutno, međutim, članice EU-a imaju na umu posve druge stvari.\n„Većina evropskih zemalja su sada usredsređenije na ono što će se dogoditi sa statusom Kosova i Evropskom Misijom na Kosovu, kao i na to kakav će biti ishod srbijanskih predsedničkih izbora, a MKSJ je u tom pogledu marginalizovan“, kazao je Grubačić.\nPrema rečima tog analitičara, iako „svi znaju da je Mladić u Srbiji, aktuelna vlada se u ovom trenutku apsolutno ne trudi previše da [ga] pronađe, a nema ni ozbiljnog pritiska iz Evropske Unije da se to učini“.\nDirektor studija međunarodne bezbednosti pri Institutu Rojal Junajted Servisis (Royal United Services Institute), dr Džonatan Ejal (Jonathan Eyal), kaže da EU trenutno nema previše mogućnosti za vršenje pritiska na Srbiju da izruči begunce.\n„Ne verujem da članstvo u EU-u samo po sebi, u ovom trenutku, uopšte previše utiče na srbijansku politiku“, rekao je on.\n„Mislim da je realnost takva da je u samoj Srbiji čitavo to pitanje [članstva] sada direktno povezano s Kosovom, i da je to što je gospodin Koštunica prilično nezainteresovano odbio ono što nazivamo trampom između članstva u EU-u i gubitka Kosova preusmerilo raspravu.“\nDakle: na koji bi način novi tužilac trebalo da nastavi da ubeđuje Srbiju da preda osumnjičene?\nLajon tvrdi da je za Bramerca ključno to da ostane pri politici Del Ponteove, odnosno da vrši pritisak na EU kako bi insistirala na tome da Srbija preda preostale begunce pre no što joj se omogući priključenje.\nIskustvo pokazuje da, kada god EU ublaži svoj stav, to – prema Lajonovoj tvrdnji – dovodi do redukovanja saradnje od strane Beograda. „U trenutku kada [EU] odstupi i počne da pokazuje fleksibilnost prema Srbiji, Srbija prekida svaku saradnju, i sa tim se srećemo uvek iznova“, rekao je on.\nLajon je odbacio svaki nagoveštaj da bi rasprava o beguncima mogla biti odgođena dok se ne reši pitanje budućnosti Kosova, ukazujući na to da sa približavanjem 2010. godine – kada ističe rok za okončanje rada Tribunala – raste i pritisak.\nOn tvrdi i da, sve dok Karadžić i Mladić uspevaju da umaknu pravdi, nije isključena ni mogućnost daljih sukoba.\n„Ratovi na Balkanu neće se završiti sve dok ti ljudi ne budu izvedeni pred lice pravde“, kazao je on.\n„Ako odložimo njihovo hapšenje, moramo biti svesni toga da će ponovo doći do etničkog čišćenja i nasilja, koje nikakvo članstvo u EU-u neće moći da izgladi.“\nNo, po Ejalovom mišljenju nije realno očekivati da Beograd izruči osumnjičene u trenutku dok je njegov ponos povređen gubitkom Kosova.\nBramerc će možda morati da prihvati to da je saradnja Srbije za izvesno vreme malo verovatna. „Tužilac će morati da razmotri šta je verovatnije“, rekao je Ejal. „Niko nije u poziciji da prihvati faktički gubitak Kosova i kaže: ’A usput, sada i izručujemo ratne zločince Hagu.’“\nNo, čekanje da se slegne prašina oko Kosova sa sobom nosi i određene rizike.\nGrubačić nagoveštava da bi Brisel, u nastojanju da nekako nadoknadi gubitak pokrajine, naposletku mogao i povući zahteve da Srbija preda osumnjičene.\n„Smatram da će, ukoliko Kosovo postane nezavisno i priznato od strane evropskih zemalja i Sjedinjenih Država, EU i ostali na neki način biti spremni na svojevrsno zatvaranje očiju kada je reč o saradnji sa MKSJ-om, pošto posle svega Srbiju ne žele toliko mnogo da kazne“, kazao je on.\nGrubačić veruje da bi za Bramerca prioritet u narednim mesecima trebalo da bude očuvanje političke podrške evropskih vlada i zadržavanje pitanja saradnje sa Tribunalom na dnevnom redu.\n„Premda za sada svi [u Evropi] to naizgled podržavaju, moguće je zamisliti i odluku o zatvaranju očiju [pred time što Srbija nije predala begunce] kao nadoknadu za normalizaciju odnosa između Evrope i Srbije nakon što prođe bura oko Kosova“, kaže Ejal.\nOsim angažovanja evropskih šefova država, novi glavni tužilac bi mogao da zaključi i da se bolji rezultati mogu postići pregovaranjem sa Srbijom iza zatvorenih vrata umesto javnim vršenjem pritiska.\nIzbor belgijskog advokata Bramerca na mesto naslednika Del Ponteove mnoge je naveo na procenu da su zvaničnici UN-a uvideli potrebu za promenom taktike u pregovorima Tribunala sa Srbijom.\nKao nekadašnji zamenik tužioca pri Međunarodnom krivičnom sudu (MKS), Bramerc je vodio i međunarodnu istragu o ubistvu bivšeg libanskog premijera Rafika Haririja (Rafiq Hariri), a poznat je i po tome što radi mirno i neupadljivo, a ne pod svetlošću medijskih reflektora.\nTokom njenog osmogodišnjeg mandata, posmatrači su Del Ponteovu kritikovali zbog uticaja na političku situaciju Srbije i tvrdili kako njeni javni pokušaji da prinudi balkanske zemlje da se pokore povremeno deluju kontraproduktivno.\nU svom komentaru sa internet-stranice beogradske radio-stanice B92, bivši ambasador Sjedinjenih Država u Hrvatskoj i Srbiji, Vilijam Montgomeri (William Montgomery), naveo je 6. januara kako je to što se Del Ponteova ponašala kao „’slon u porcelanskoj radnji’ spram krhkih demokratskih vlada u regionu . . . zapravo otežalo, a ne olakšalo transfer optuženika u Hag“.\nEjal prihvata da je u izvesnim situacijama tajming izjava Del Ponteove bio pogrešan.\n„Ne kažem kako moramo da prihvatimo srpsku poziciju; naprosto tvrdim da ne poboljšavate previše vlastiti položaj time što se pojavite usred izborne kampanje i pretite trajnom izolacijom ukoliko se Srbija smesta ne povinuje [Tribunalu].“\nPostoji mišljenje da bi uzdržaniji, diplomatičniji pristup bio i efikasniji.\n„Postojalo je i osećanje da su za gospođu Del Ponte bilo kakvi poverljivi, tajni pregovori u izvesnom smislu prljavi i kompromitujući po Tribunal“, rekao je Ejal. „Naposletku, moramo priznati da postoji značajan politički element u radu svakog Tribunala koji se bavi ratnim zločinima.“\nOvaj analitičar priznaje da su, premda oni mogu da dovedu i do ugovaranja izvesnih ustupaka u zamenu za izručenje begunaca – poput obezbeđenja, sporazumnog priznanja krivice ili bilo čega drugog – upravo tajni pregovori ključni za postizanje napretka.\n„Iako postoji i određena opasnost kod tajnog pregovaranja, mislim da je to jedini način da ti ljudi budu izručeni.“


Nova klizna verzija modela SMARTIA S560\nALUMIL kontinuirano razvija asortiman svojih proizvoda s ciljem maksimiziranja zadovoljstva klijenata. Tako je uspešna podizno-klizna serija SMARTIA S560 obogaćena novom jednostavnom kliznom verzijom.\nKlizna verzija SMARTIA S560 koristi iste profile kao podizno-klizna, pružajući kompletna rešenja za podizno-klizne ili klizne sisteme. Klizna verzija SMARTIA S560 je takođe potpuno sertifikovana, s visokim performansama: vazdušna nepropustljivost, vodonepropustljivost i otpornost na udar vetra. Osim toga, posebna rešenja serije S560 kao što su uski zajednički profil, ugaona konstrukcija i novi niski prag, mogu se primeniti i na podizno-kliznu i na jednostavnu kliznu verziju.\nNova SMARTIA S560 će zameniti seriju S450, nudeći superiorna rešenja i mnogo bolje sertifikovane performanse.


Dolar pao na najniži nivo od 2015. – Bankar.me\nDolar pao na najniži nivo od 2015.\nSeptember 10, 2017 SAD, SVE VIJESTI, VALUTE Leave a comment\nNa svjetskim valutnim tržištima vrijednost dolara prema korpi valuta pala je prošle sedmice na najniži nivo od januara 2015. godine, dok je evropska valuta u zamahu.\nCijena eura prema američkoj valuti skočila je prošle sedmice 1,5 odsto, na 1,2035 USD, a u jednom trenutku je dostigla i 1,2092 USD, novi najviši nivo od januara 2015, prenosi SEEbiz.\nDolar je oslabio i u odnosu na japansku valutu, pa je njegov kurs potonuo 2,2 odsto, na 107,85 jena (JPY), a u jednom trenutku i na samo 107,33 JPY, najniži nivo u deset mjeseci.\nZbog toga je dolarov indeks, koji pokazuje vrijednost američke u odnosu na šest najvažnijih svjetskih valuta, prošle sedmice skliznuo 1,5 odsto, na 91,4 boda.\nU petak je taj indeks zaronio na samo 90,99 bodova, novi najniži nivo u više od dvije i po godine, jer je američka valuta pod pritiskom zbog geopolitičkih napetosti u vezi Sjeverne Koreje i prijetnji uragana Irma Floridi, pa u ovakva nesigurna vremena ulagači traže sigurnija utočišta za kapital.\nSnažno je prema dolaru ojačala i jedinstvena evropska valuta jer se u eurozoni uskoro očekuje zaoštravanje monetarne politike, nakon što je Evropska centralna banka (ECB) godinama vodila vrlo labavu politiku.\nDoduše, po tom pitanju zasad nema ništa novo jer je u četvrtak, nakon sjednice čelnika ECB-a, Mario Draghi kazao da će banka ove jeseni, najvjerovatnije u oktobru, odlučivati o smanjenju podsticajnih mjera.\nDraghi je poručio i da privreda eurozone jača, ali da inflacija i dalje slabi. On je kazao i da ECB mora uzeti u obzir slabljenje inflacije zbog snažnog eura.\nMeđutim, osim toga nije se više osvrnuo na jačanje evropske valute, pa su ulagači odahnuli jer su se plašili da bi Draghi mogao upozoriti da jaki euro, koji je prema dolaru od početka godine ojačao oko 15 odsto, šteti izvozno usmjerenoj privredi eurozone.\n“Draghi je govorio o euru, ali o njegovom uticaju na inflaciju. Međutim, osim što je kazao da će pratiti kretanje kursa eura, Draghi nije naznačio da će banka nešto preduzeti u vezi toga”, kazao je direktor u Barclays banci u Singapuru, Mitul Kotecha.\nTržišta su pažljivo pratila i poruke iz američke centralne banke, Federalnih rezervi (Fed). U četvrtak je predsjednik Fedovog ogranka u Njujorku William Dudley saopštio da bi Fed trebalo da nastavi postupno da podiže kamatne stope, ukoliko bude jačala niska inflacija.\nMeđutim, sve je više sumnje u to da će Fed do kraja godine još jednom povećati kamate. Šanse da ključne kamatne stope budu podignute do kraja godine sada iznose svega 20 odsto, dok su još prije dvije sedmice iznosile oko 33 odsto.\n“Zamah je sada apsolutno na strani eura i mišljenja smo da u narednim mjesecima možemo očekivati nastavak oporavka kursa eura prema dolaru”, kazala je valutna analitičarka u Danske Banku, Christin Tuxen.\nPrevious Mapa: Ulice u regionu i svijetu koje nose Titovo ime\nSljedeći Komercijalna banka zapošljava – Kreditni analitičar u Odjeljenju za upravljanje kreditiranjem sa privredom i stanovništvom


Predizborni plakati na Kosovu\nAutori: Bekim Bislimi i Amra Zejneli\nNa Kosovu još uvek nema nagoveštaja o formiranju postizbornih koalicija nakon proglašenja konačnih izbornih rezultata. Ni jedna politička opcija nema dovoljan broj glasova da formira vladu.\nPalj Ljekaj, potpredsednik Alijanse za budućnost u izjavi za Radio Slobodna Evropa kaže da je kandidat PAN-a za premijera Ramuš Haradinaj u kontaktu sa Demokratskim savezom dosadašnjeg premijera Ise Mustafe radi mogućnosti sklapanja koalicije, ali još uvek nema dogovora.\nOn dodaje da je PAN uspeo da osigura potreban 61 glas za izglasavanje Vlade, a među tim glasovima su glasovi poslanika iz drugih partija.\n"Mi smo naglašavali da imamo dovoljan broj glasova za vladu pod vodstvom Haradinaja. Narednih dana se očekuje i moguća koalicija sa ostalim političkim subjektima, mislim na Demokratski savez i Alijansu za novo Kosovo Bedžeta Pacolija. Iako se ne složimo onda ćemo da imamo potreban 61 glas za vladu", kazao je Ljekaj. Ova koalicija računa i na 20 glasova poslanika iz redova manjinskih zajednica.\nNajpopularniji političar i mogući budući premijer Kosova: Aljbin Kurti\nS druge strane, pokret Samoopredeljenje planira da mandat za formiranje vlade u drugom krugu, ukoliko PAN ne uspe da dobije podršku, da Aljbinu Kurtiju, inače najpopularnijem političaru nakon izbora 11. juna.\nŠćipe Pantina iz ovog pokreta navodi da još uvek nema dogovora ni sa jednom političkom partijom, ali dodaje da Samooopredeljenje ne izbacuje iz mogućnosti saradnju sa poslanicima koalicije PAN.\n"Mi smo javno pozvali Demokratski savez, zajedno sa njihovim partnerima, ali i poslanika koalicije PAN, poslanike pojedinačno koji žele da do kraja sprovedu volju građana, a to je glas za promene", kaže ona. Ovaj pokret je inače udvostručio broj poslanika u Skupštini, sa 16 na 32.\nNi Ljekaj nije isključio mogućnost da PAN sklopi koaliciju sa Samoopredeljenjem.\n"To nije isključeno, ali još uvek nismo razgovarali sa Samoopredeljenjem", dodao je.\nPantina međutim kaže da ova partija više gleda prema Demokratskom savezu.\n"Predsednik Samoopredeljenja Visar Ymeri imao je telefonski razgovor sa predsednikom Demokratskog saveza, Isom Mustafom i čekamo na početak razgovora o harmonizaciji programa vladavine, pošto postoje neka pitanja oko kojih imamo različita mišljenja, jer smo različite političke partije", navodi.\nDiskreciono pravo predsednika: Hašim Tači\nU Demokratskom savezu bilo je nemoguće dobiti stav o budućim koracima ove partije.\nNakon potvrđivanja izbornih razultata, predsednik zemlje treba da imenuje mandatara vlade iz pobedničke opcije, u ovom slučaju kandidata PAN-a Ramuša Haradinaja.\nUkoliko Haradinaj ne dobije podršku, predsednik ima diskreciono pravo da odluči kome će dati mandat za formiranje vlade u drugom krugu, čemu se nada pokret Samoopredeljenje. Ukoliko se ni tada ne usvoji vlada, slede novi izbori.\nNa Kosovu su inače redovni lokalni izbori 22. oktobra, te ukoliko Kosovo mora da ide u nove parlamentarne, ne isključuje se mogućnost da se oni održe isti dan.


Djilas: Posle aprila imaćemo drugačiju Srbiju, pobeda opozicije je potpuno realna – Televizija srpske dijaspore\nDjilas: Posle aprila imaćemo drugačiju Srbiju, pobeda opozicije je potpuno realna\nOd Saša Jakovljević\t Poslednja izmena 09.12.2021\nPredsednik Stranke slobode i pravde (SSP) Dragan Djilas izjavio je da je potpuno realno da opozicija dobije više glasova na parlamentarnim izborima od liste Srpske napredne stranke (SNS), da pobedi u Beogradu i da kandidat opozicije udje u drugi krug predsedničkih izbora.\n“To pokazuju sva istraživanja koja radimo više od godinu dana, ali i razgovori sa ljudima širom Srbije koju smo obišli celu. U poslednje dve godine bio sam, recimo, šest puta Kuršumliji… Znam kako su ljudi reagovali na nas pre dve godine, a kako reaguju sada”, rekao je Djilas, za novi broj nedeljnika NIN.\nKako je istakao, “uz svu kampanju koja naravno ostavlja posledice, apsolutno sam ubedjen da ćemo posle aprila imati drugačiju Srbiju”.\nOn je rekao da se “uvek zalagao za jedinstvenu listu svih koji ni na koji način ne saradjuju sa Aleksandrom Vučićem”.\n“Okupili smo se sa na tom principu, ali ima još takvih organizacija, poput onih okupljenih oko zelene agende. Oni smatraju da treba da idu sami, i ja poštujem, iako mislim da je bolje da idemo svi zajedno”, rekao je Djilas, na podsećanje da je grupacija koja zajedno izlazi na izbore, a u njoj je i SSP, uputila poziv i drugima.\nKako je dodao, “razgovaramo sa uglednim i hrabrim ljudima okupljenim u Skupštini slobodne Srbije, želimo da na listi budu i druge nestranačke ličnosti”.\n“Voleo bih da tu budu i ljudi koji su žrtve ovog režima. Svi oni zaslužuju da koliko god treba da sačekamo njihovu odluku”, rekao je Djilas, a na pitanje da li će biti na listi odgovorio je: “Hoću. Ja sam predsednik najveće opozicione stranke”.\nOn je naveo i da energija protesta ne može da se potroši, “ona uvek negde ostane”.\n“Savo Manojlović je sa svojom organizacijom pokrenuo priču, ljudi su izašli na ulice, protestvovali, nisu se uplašili ni batinaša ni policije. Nijedna politička organizacija ne treba da se meša u to, osim da kao gradjani budemo prisutni i tako doprinesemo borbi za opšte dobro”, istakao je Djilas.\nPema njegovim rečima, ljudi na ulici nisu samo zbog Zakona o eksproprijaciji, nego zbog svega što se dešava, ali, nema osnova da bilo koja politička organizacija dodaje bilo kakve zahteve.\nApril u Beograduuuuuu\nEvropske filmske nagrade 2021 u Berlinu


Balkan - Sputnjik Srbija\n06:11 20 Jun 2021\nRusija uspostavlja avio-saobraćaj sa devet država, među njima i tri balkanske\nFederalni operativni štab za borbu protiv virusa korona Rusije doneo je odluku da odobri uspostavljanje aviosaobraćaja sa devet država, saopštila je potpredsednica vlade Tatjana Golikova.\nSavet EU potvrdio je austrijskoj novinskoj agenciji APA da postoji dokument vezan za navodni slovenački non pejper o promeni granica na Zapadnom Balkanu.\nSkoplje svesno opasnosti koja se nadvija nad Balkanom, a na koju upozorava Srbija\nMakedonski premijer Zoran Zaev prvi put je javno progovorio o realnosti koja im je pred očima — o postojanju ideje stvaranja „velike Albanije“. Skoplje je postalo svesno opasnosti koja se nadvila nad region, ističe za Sputnjik Risto Nikovski, bivši diplomata iz Skoplja.\nStav G7, iznet posle londonskog samita ministara spoljnih poslova tih zemalja, kako ocenjuje diplomata u penziji Zoran Milivojević, može se smatrati platformom za dalje političko nastupanje zapadne alijanse vezano za ovaj region, a podrazumeva Srbiju bez KiM i centralizovanu BiH.\nNova platforma za dijalog Srbije i Rusije — otvoren Ruski balkanski centar /foto, video/\nU prisustvu visokih zvanica u Beogradu je svečano otvoren Ruski balkanski centar, koji će, kako je rečeno, biti platforma za dijalog građanskih društava i naučne zajednice Srbije i Rusije.\nDačić: Ne smem ni da pomislim gde bi danas bila Srbija bez podrške Rusije\nNe smem ni da pomislim gde bi danas bila Srbija i Kosovo i Metohija da sve ove godine nismo imali podršku Rusije. To je principijelna podrška , a Rusija kao globalna sila na delu pokazuje težnju da se ne dopusti kršenje međunarodnog prava, poručio je presednik Skupštine Srbije Ivica Dačić na otvaranju Ruskog balkanskog centra u Beogradu.\nLogično je organizovati referendum u Republici Srpskoj da se vidi da li ljudi žele da ostanu u Bosni i Hercegovini, budu nezavisni ili da se pridruže Srbiji, izjavio je Stiven Majer, koji je 25 godina radio u Centralnoj obaveštajnoj agenciji, a tokom sukoba u Bosni 90-ih godina prošlog veka bio zamenik šefa Međuagencijske radne grupe za Balkan.\nNebojša Radmanović: Non-pejper možda nastao u „albanskoj kuhinji“\nZamenik predsedavajućeg Predstavničkog doma Parlamentarne skupštine BiH Nebojša Radmanović smatra da priča o non-pejperu ide na štetu Srbije i da se sakriva činjenica da se njime želi stvoriti „velika Albanija“.\nVučić: Interes Srbije su mir i stabilnost u regionu\nPredsednik Srbije Aleksandar Vučić rekao je da su interes Srbije mir i stabilnost u regionu i da Srbija treba da dobije pravično rešenje za mnoga pitanja i ništa više od toga.\nVeliki povratak Amerike na Balkan /video/\nAmerički interes za Balkan ne prestaje. Nakon potpisivanja sporazuma u Vašingtonu, u Srbiji i na Kosmetu boravila je ekonomska delegacija Sjedinjenih Država, dok predsednik Donald Tramp šalje svog državnog sekretara na evropsku turneju.\nŠta kaže britanski list o koroni na Balkanu\nNekoliko meseci se činilo da je Balkan imao pod kontrolom pandemiju korona virusa, stope zaraze i smrtnosti su bile niske, međutim, sada osam od 10 balkanskih zemalja ima najbrže rastuću stopu zaražavanja, piše britanski "Ekonomist".\nUpozorenje da Balkanu preti siromaštvo: Srbiju mogu izvući samo agresivne mere\nDa bi se Srbija nosila sa povećanjem siromaštva koje Svetska banka predviđa za ceo Balkan usled pandemije koronavirusa, neophodne su nove agresivnije mere, pre svega u vidu poreskih i drugih olakšica, ali i u domenu socijalne zaštite, smatra ekonomista Borislav Borović.\nSvedočenje NATO komandanta: Crna Gora primer uspeha, Rusi smetaju na Balkanu\nVrhovni komandant NATO u Evropi: NATO snage na Kosovu suštinske za stabilnost regiona; Crna Gora i S. Makedonija primjer uspjeha uprkos pokušaju blokade od Rusije\nTakmičenja na kojima se ljudi nadmeću u igranju video igara u proteklih 10 godina postala su apsolutni trend, a oni koji se time bave kažu da najbolji igrači zarađuju i do 120.000 evra mesečno.\nNajsramnija optužba protiv Srba stigla iz Prištine: „Ovde je bio balkanski holokaust“\nPredsednik lažne države Kosovo Hašim Tači napisao je danas na svojoj stranici na Fejsbuku da Srbija i dalje „negira zločine“ koji su prouzrokovali „balkanski holokaust“ u Bosni i Hercegovini i na Kosovu.\nŠta su mete NATO timova na Balkanu\nČlan Predsedništva BiH Milorad Dodik kaže da u Sarajevu, Podgorici i Tirani, pa i u Beogradu, deluju timovi NATO-a za borbu protiv ruskog uticaja, što sagovornici Sputnjika potvrđuju, i ističu da su na njihovoj meti, pre svega, srpske zemlje, kako bi se preoblikovalo javno mnjenje i uticalo na odluke političkih elita.\nCene rominga u zemljama Zapadnog Balkana od danas će biti snižene od devet do 35 odsto, u skladu s drugom fazom primene regionalnog sporazuma o romingu.\nNa Zapadu nešto novo: CIA doturila Švajcarcima istine o ratu u Jugoslaviji?\nŠvajcarska obaveštajna federalna služba objavila je dokument u kom navodi da su SAD u ratu u bivšoj Jugoslaviji koristile iste paravojne snage uz pomoć kojih su prethodno ratovale protiv SSSR-a u Avganistanu, a koje će kasnije poneti ime Al Kaide. Podatke koji bacaju novo svetlo sa Zapada na ulogu Srba u ratu mogla je Švajcarcima da doturi CIA.


Lažni Zoom instalacioni programi šire skrivene malvere | OZ I.T SOLUTIONS-BLOG\nVesti, 07.04.2020, 11:30 AM\nSajber-kriminalci koriste sve veću popularnost Zoom servisa za video konferencije za distribuciju instalacionih programa koji se potencijalnim korisnicima isporučuju u paketu sa zlonamernim softverom.\nLjudi provode sve više vremena u kućama s obzirom da su prinuđeni na fizičko distanciranje od drugih ljudi. Mnogi su upravo zbog toga počeli da koriste Zoom za radne sastanke na daljinu, časove fitnesa i virtuelna druženja.\nZnajući to, sajber-kriminalci su počeli sa distribucijom programa za instalaciju Zoom aplikacije u paketu sa zlonamernim softverom, kao što su majneri kripto-valuta, trojanci koji omogućavaju daljinski pristup i adware.\nIstraživači kompanije TrendMicro objavili su da su pronašli „Zoom Installer“ koji će na računar žrtve instalirati kriptomajner.\n“Pronašli smo kripto-majner u paketu sa legitimnim instalacionim fajlom Zoom aplikacije za video konferencije, koji namamljuje korisnike koji žele da instaliraju softver, ali na kraju oni nehotice preuzimaju zlonamerni fajl. Kompromitovani fajlovi nisu iz zvaničnog centra za preuzimanje Zooma, a pretpostavlja se da dolaze sa lažnih veb sajtova. Radimo sa Zoomom kako bismo osigurali da oni mogu da na odgovarajući način to prenesu svojim korisnicima.”\nKada se instalira, ovaj će malver pokušati da koristi vaš GPU i CPU za rudarenje kripto-valute Monero, što će uzrokovati da vaš računar postane sporiji, da se možda pregreva i potencijalno ošteti hardver na vašem računaru.\nOstali instalcioni programi za Zoom koji se distribuiraju na internetu distribuiraju se sa neželjenim paketima softvera ili trojancima sa daljinskim pristupom.\nTakav je “Zoom Installer” koji cilja nemačke korisnike i koji se isporučuje u paketu sa neželjenim softverom zajedno sa Zoom aplikacijom.\nJoš jedan takav program sa istim nazivom instaliraće trojanca koji omogućava daljinski pristup (RAT), inače poznatog pod nazivom Bladabindi, koji će napadaču pružiti potpun pristup računaru žrtve. Takav pristup omogućava napadaču da ukrade vaše podatke, napravi snimke ekrana ili preuzime i instalira drugi zlonamerni softver.\nKako većina ovih malvera na kraju instalira Zoom, korisnici nisu svesni da su na njihovim računarima instalirani drugi zlonamerni programi.\nDa biste to sprečili, preuzmite Zoom sa zvaničnog sajta aplikacije. Preuzimanje sa bilo kog drugog sajta samo značajno povećava šansu da zarazite računar.\nPrevious Post:Novi malver nazvan “Korona virus“ zaključava Windows\nNext Post:WhatsApp uveo novo ograničenje za deljenje poruka da bi sprečio širenje dezinformacija